cyanic-selkie/wikianc huggingface dataset:
韓
韓世系
韓獻子厥
韓宣子起
韓貞子須
韓簡子不信
韓莊子庚
韓康子虎
韓景侯虔
韓烈侯取
韓文侯
韓哀侯
韓懿侯若山
韓昭侯武
韓宣惠王
韓襄王倉
韓釐王咎
韓桓惠王
韓廢王安
亡於秦
培基
培基者，解釋編程語言也. 初行於耶歷一九六四，纂後毋須編譯，解釋可行也.
行號型
若夫此類，蓋句首行號也. 解釋器依行號而行，順勢而下，然世人詬以行號，以為麵條.
結構型
若夫此類，行號更易，標籤代之.
對象型
若夫此類，編譯器代之以解釋器，自立可行.
召伯虎
召伯虎，姬姓，召氏，諱虎，諡曰穆，又謂召穆公，召幽伯之子，母為召姜，召公奭之後.
時周厲王暴虐，國人攻王宮. 穆公以太子靜匿於家，而以其子為死，太子乃脫. 厲王崩，太子靜立，即宣王. 穆公與周定公輔宣王，史稱為周召共和也.
遺存有「召公簋」.
引據
《詩·大雅·江漢》
分類:召公世家
介象
象在吳連求去，先主不許，象言某月日病，先主使左右以梨一奩賜象，象食之，須臾便死. 先主殯埋之. 以日中死，其日餔時已至建鄴，以所賜梨付苑內種之. 吏後以表聞先主，發視其棺中，唯一奏版符耳，先主思象，使以所住屋為廟，時時躬往祭之. 常有白鵠來集座上，良久乃去. 後弟子見象在盇竹山中，顏色更少焉.
綠豆
綠豆者，菽也. 屬豆科、蝶形花亞科豇豆屬. 可食用. 圓小如珠. 綠豆必小暑方種，未及小暑而種，則其苗蔓延數尺，結莢甚稀. 若過期至於處暑，則隨時開花結莢，顆粒亦少. 豆種亦有二，一曰摘綠，莢先老者先摘，人逐日而取之. 一曰拔綠，則至期老足，竟畝拔取也. 凡綠豆磨澄曬乾為粉，蕩片搓索，食家珍貴. 做粉溲漿灌田甚肥. 凡畜藏綠豆種子，或用地灰、石灰、馬蓼，或用黃土拌收，則四，五月間不愁空蛀. 勤者逢晴頻曬，亦免蛀. 凡已刈稻田，夏秋種綠豆，必長接斧柄，擊碎土塊，發生乃多. 凡種綠豆，一日之內，遇大雨扳土則不復生. 既生之後，防雨水浸，疏溝澮以泄之. 凡耕綠豆及大豆田地，耒耜欲淺，不宜深入. 蓋豆質根短而苗直，耕土既深，土塊曲壓，則不生者半矣. 「深耕」二字不可施之菽類. 此先農之所未發者. 分類:薔薇亞綱
張遼
魏晉陽剛侯張遼字文遠，漢雁門馬邑人也. 本聶壹之後，以避怨變姓. 少為郡吏.
并州刺史丁原以遼武力過人，召為從事，使將兵詣京都. 何進遣遼詣河北募兵，得千餘人. 還，進敗，以兵屬董卓. 卓敗，以兵屬呂布，遷騎都尉. 布為卓黨李傕等所敗，從布東奔徐州，領魯國相. 時年二十八. 曹操破布於下邳，遼將其眾降，拜中郎將，賜爵關內侯. 數有戰功，遷裨將軍.
袁紹破，別遣遼定魯國諸縣. 與夏侯淵圍昌豨於東海，數月糧盡，當引軍還. 遼遂單身上三公山，入豨家，拜妻子. 豨歡喜，隨詣操. 操責曰：「此非大將法也. 」遼謝曰：「以明公威信著於四海，遼奉聖旨，豨必不敢害故也. 」從討袁譚、袁尚於黎陽，有功，行中堅將軍. 從攻尚於鄴，尚堅守不下. 操還許，使遼與樂進拔陰安，徙其民河南. 復從攻鄴，鄴破，遼別徇趙國、常山，招降緣山諸賊及黑山孫輕等. 從攻袁譚，譚破，別將徇海濱，破遼東賊柳毅等. 還鄴，操自出迎遼，引共載，以遼為蕩寇將軍. 復別擊荊州，定江夏諸縣，還屯臨穎，封都亭侯. 從征袁尚於柳城，率與虜遇，遼勸操戰，氣甚奮，操壯之，自以所持麾授遼. 遂擊，大破之，斬單于蹋頓.
時荊州未定，復遣遼屯長社. 臨發，軍中有謀反者，夜驚亂起火，一軍盡擾. 遼謂左右曰：「勿動. 是不一營盡反，必有造變者，欲以動亂人耳. 」有頃定，即得首謀者殺之. 陳蘭、梅成以氐六縣叛，操遣于禁、臧霸等討成，遼督張郃、牛蓋等討蘭. 成偽降禁，禁還. 成遂將其眾就蘭，轉入灊山. 灊中有天柱山，高峻二十餘里，道險狹，步徑裁通，蘭等壁其上. 遼欲進，諸將曰：「兵少道險，難用深入. 」遼曰：「此所謂一與一，勇者得前耳. 」遂進到山下安營，攻之，斬蘭、成首，盡虜其眾. 操論諸將功，曰：「登天山，履峻險，以取蘭、成，蕩寇功也. 」增邑，假節.
操既征孫權還，使遼與樂進、李典等將七千餘人屯合淝. 操征張魯，教與護軍薛悌，署函邊曰「賊至乃發」. 俄而權率十萬眾圍合肥，乃共發教，教曰：「若孫權至者，張、李將軍出戰；樂將軍守，護軍勿得與戰. 」於是遼夜募敢從之士，得八百人，椎牛饗將士，明日大戰. 平旦，遼被甲持朝，先登陷陳，殺數十人，斬二將，大呼自名，沖壘入，至權麾下. 權大驚，眾不知所為，走登高塚，以長戟自守. 遼叱權下戰，權不敢動，望見遼所將眾少，乃聚圍遼數重. 遼左右麾圍，直前急擊，圍開，遼將麾下數十人得出，餘眾號呼曰：「將軍棄我乎！」遼復還突圍，拔出餘眾. 權人馬皆披靡，無敢當者. 自旦戰至日中，吳人奪氣，還修守備，眾心乃安，諸將鹹服. 權守合淝十餘日，城不可拔，乃引退. 遼率諸軍追擊，幾復獲權. 操大壯之，拜征東將軍. 建安二十一年，操復征孫權，至合淝，循行遼戰處，歎息者良久. 乃增遼兵，多留諸軍，徙屯居巢.
關羽圍曹仁於樊，會權稱藩，召遼及諸軍悉還救仁. 遼未至，徐晃已破羽，仁圍解. 遼與操會摩陂. 遼軍至，操乘輦出勞之，還屯陳郡.
曹丕即魏王位，轉前將軍. 分封遼兄汛及一子列侯. 孫權復叛，遣遼還屯合淝，進遼爵都鄉侯. 給遼母輿車，及兵馬送遼家詣屯，敕遼母至，導從出迎. 所督諸軍將吏皆羅拜道側，觀者榮之. 丕踐阼，封晉陽侯，增邑千戶，並前二千六百戶.
黃初二年，遼朝洛陽宮，帝引遼會建始殿，親問破吳意狀. 帝歎息顧左右曰：「此亦古之召虎也. 」為起第舍，又特為遼母作殿，以遼所從破吳軍應募步卒，皆為虎賁. 孫權復稱藩，遼還屯雍丘，得疾. 帝遣侍中劉曄將太醫視疾. 疾未瘳，帝迎遼就行在所，車駕親臨，執其手，賜以御衣，太官日送御食. 疾小差，還屯. 孫權復叛，帝遣遼乘舟，與曹休至海陵，臨江. 權甚憚焉，敕諸將：「張遼雖病，不可當也，慎之！」是歲遼與諸將破權將呂範. 遼病篤，遂薨於江都. 帝為流涕，謚曰剛侯. 子虎嗣.
六年，帝追念遼、典在合淝之功，詔曰：「合淝之役，遼、典以步卒八百，破賊十萬，自古用兵，未之有也. 使賊至今奪氣，可謂國之爪牙矣. 其分遼、典邑各百戶，賜一子爵關內侯. 」虎為偏將軍，薨. 虎子統嗣.
據
‎
召幽伯
召幽伯，諸姬，又稱君氏，召康公之後也. 見五年琱生簋、六年琱生簋、五年琱生尊等器. 夫人幽姜，生穆公虎，在位至周厲王時. 薨，子虎嗣位，是為穆公.
分類:召公世家
召伯廖
召伯廖，姬姓，諱廖，春秋時召君，伯爵也. 魯莊公二十七年，周惠王使召伯廖至齊賜命於齊桓公，且請齊伐衛，以衛立王子頹也.
分類:召公世家
尹軌
尹軌者，字公度，太原人也. 博學五經，尤明天文理氣、河洛讖緯，無不精微. 晚乃奉道，常服黃精，日三合，年數百歲而顏色美少. 常聞其遠祖尹喜，以周康王昭王之時. 居草樓，遇老君與說經，其後周穆王再修樓觀，以待有道之士，公度遂居樓觀焉，自雲：「喜數來與相見，授以道要. 」由是能坐在立亡，變化之事. 蘇並州家先祖頻奉事之，累世子孫見之，顏狀常如五十歲人. 遊行人間，或入山，一年半年復見. 無妻息. 其說天下盛衰治亂之期、安危吉凶所在，未嘗不效. 晉永康元年十二月，道洛陽城西一家求寄宿，主人以祭蠟不欲令宿，良久，公度語其姓名，主人乃開門迎公度，與前設酒食，又以數斛谷與公度所乘青騾，公度竟不飲啖，騾亦不食谷，明旦去，謂主人曰：「君是不急難人耳，先雖不欲受我宿，後更有勤意吾及騾，雖不食君所設，意望相酬耳. 令賜君神藥一丸，帶以隨身，明年當有兵死者滿地，此藥可以全君體命. 」明年洛中，果有趙王倫之亂，死者數焉. 舉家有從軍者，皆不還，在家又為劫殺皆盡，惟余得藥一人耳.
公度腰中帶漆竹管數十杖，中皆有藥，入口即活. 天下大疫，有得藥如棗者，塗其門，則一家不病，病者立愈. 又弟子黃理，居陸渾山中，患虎為暴，公度使斷大木為柱，去家四方各一裏外埋一柱，公度即以印印之，虎即絕跡. 又有怪鳥止其屋上，以語公度，公度為書一奏符，著鳥鳴處，至夕，鳥伏死符下，遂絕. 有人遭大喪，當年而食窮不及，公度見而嗟之，孝子說其孤苦，公度愴然曰：「君能得數斤鈆否？」孝子曰；「可得耳. 」乃具鈆數十斤，公度將入山中小屋下，爐火中銷鈆，以神藥如棗大投沸鈆中，攪之，皆成銀，以與之曰：「吾念汝貧困，不能營業，故以相與，慎勿言也. 」復又有一人，本士族子弟，遇公事簿書不明，當陪負官錢百萬，出賣田宅車牛，不售，而見收系，公度語所識富人曰：「可暫以百萬錢借我，欲以救之，後二十日頓相還也. 」富人即以錢百萬與公度，公度以與遭事者，乃語曰：「君致錫百兩. 」其人即買錫與之，公度於爐中洋錫，以神藥一方寸匕投沸錫中，變成黃金，金即秤賣，得錢百萬還錢主. 公度後到南陽太和山升仙去矣.
唐寅
唐寅，字伯虎，一字子畏，號六如，成化六年生. 性穎利，與里狂生張靈縱酒，不事諸生業. 祝允明規之，乃閉戶浹歲. 舉弘治十一年鄉試第一，座主梁儲奇其文，還朝示學士程敏政，敏政亦奇之. 未幾，敏政總裁會試，江陰富人徐經賄其家僮，得試題. 事露，言者劾敏政，語連寅，下詔獄，謫為吏. 寅恥不就，歸家益放浪. 寧王宸濠厚幣聘之，寅察其有異志，佯狂使酒，露其醜穢. 宸濠不能堪，放還. 築室桃花塢，與客日般飲其中，年五十四而卒.
寅詩文，初尚才情，晚年頹然自放，謂後人知我不在此，論者傷之. 吳中自枝山輩以放誕不羈為世所指目，而文才輕豔，傾動流輩，傳說者增益而附麗之，往往出名教外.
據
分類:明列傳
戴德金
戴德金（Julius Wilhelm Richard Dedekind），德國不倫瑞克人，一八三一年十月六日生. 肄業哥廷根大學，為高斯門生. 一八五二年得博士銜. 好交友，然畢身鰥居. 立理想論，議戴德金環，啟以代數究數論、幾何之先. 友康托爾，助其力抗克羅內克，以揚集論. 立戴氏切割，嚴定實數之義；嘗以公理系統論自然數，奠皮亞諾公理之基. 一九一六年二月十二日卒，年八十五.
中華民國福建省
中華民國福建省，古之越地，略云閩. 承清|大清福建省域. 中華民國行省也，徒存虛名. 國府播臺前，治福州. 東隔海峽，而望臺灣，北鄰浙江省，西界江西省，南接廣東省. 民國三十八年八月，治遷金門. 三十九年三月，國軍敗績，僅轄金門、馬祖，乃得名「金馬福建」. 兩岸分治之省，福建為其孤例也，與「大陸福建」相對.
金封
金封者，冠婚葬祭之時，所以納錢，用是遺人者也. 或時爲封套，或時折紙而成.
辨名
thumb|祝儀袋之例 又以時節各異，而名稱弗同. 曰祝儀袋、曰不祝儀袋、曰熨斗袋、曰香典袋、曰慶弔袋等. 日本閭左亦謂之金封紙.
製作
夫金封，多製以和紙，若奉書、檀紙之屬. 又因受錢者各異，而結繩，如摺以熨斗之形.
分類:習俗
召昭公
召昭公，諸姬，春秋時召君，伯爵也. 魯文公五年三月辛亥，葬魯小君成風. 周襄王使召公來會葬也.
分類:召公世家
有軌電車
有軌電車，路面電車也. 以電驅，趨諸定軌，短則一節，長則十餘節.
繆勒
一四六二年，去維也納，遊學於神聖羅馬帝國. 一四七一年定居於紐倫堡，造占星臺，設刊行所. 越數年，應神聖羅馬皇帝之召，往羅馬，改正曆法. 未幾，遇刺，享壽四十年.
繆勒善希臘文算學書，故習於其論法及應用，而常利用之. 近世歐洲人之攻於丟番圖代數學者，蓋自繆勒始. 自謂嘗見丟番圖手稿，亦通阿剌伯文算學書. 一四六四年著三角函數一書，精心結撰，足顯修學所穫. 書中所用三角函數，雖獨正弦、餘弦，亦已集平面、球面三角法之大成. 書分五卷，前四卷爲平面三角法之論，特設三公理，以論三角形之義；末卷論球面三角法.
又著算法論，開以符號代未知數之先. 此書於一五三四年前，無人刊行，世人或未之知. 徵諸算學史，亦不乏先例. 解析幾何之量，始代以符號者，繆勒實先於人百餘年. 後代算學家亦有類創，迨夫普遍通行，所捐之功，決非一人而已，惟此書之先為最. 曾著有星學三卷，其餘算學鴻論亦多，均經後人廣為蒐集，一七八六年於紐倫堡付梓.
繆勒功之最顯者，創制加號、減號等符號也.
香港電臺
香港電臺，簡曰港臺，在香港，屬公營，立于公元一九二八年.
廣播語言
計有三︰
它典
分類:廣播
通譯
夫通譯者，或曰傳譯，又謂口譯，舊稱通事. 譯者聞一語，易文而述，使眾語異不能通者，畢解所言.
通譯蓋有同步、逐步二類，或曰同聲、交互，亦云逐次、同時. 同步通譯者，言於聞時；逐步通譯者，言於聞後.
字尚未造，即有通譯之史， 可謂流長；然通譯以為業，其史未逾百歲.
簡史
縮圖|畫中，醫者述手術之果. 聞者，僕奴也，於斯充作通譯. 通譯雖史千載，寡見其錄. 或古時多書少言，書文者易錄於史，而言語者難矣. 又古時以通譯為日常輔事，未思其鉅細, 古之通譯者，史家盡輕焉.
今之視昔之通譯，多以書、信、史、傳、記、憶為據，又有零星文、檔等作，略及通事也.
逐步
縮圖|史黛芬尼・布里茲(Stéphane Brizé，右二)二零一九年會於布宜諾斯艾里斯. 布氏言法語，譯者(右一)伺其言畢，遂逐步譯入西語 通譯者於逐步，伺講者述畢方始，發言交互，費時彌久. 通譯者，或坐或立，側邇講者.
隨通譯者所好，於逐步可長可短. 短者，聞後厥言可矣；長者，則輔以速記，其符跡晰完，承講者訊息大觀，通譯者覽之，即易語畢譯其說，蓋較短者、較同步通譯益確、益信、益達. 至於長短孰用，視講題繁簡難易、或視通譯之圖，而可異調.
同步
縮圖|同步通譯之器，攝於歐盟法院
通譯者於同步，需隨講者緩疾而述，發言同時，節省費時. 通譯者坐於譯室，室內有電子之器，譯者以耳機聞講者所述，即譯入傳聲之器. 倘與會者未解講者言語，遂得以聞.
譯室譯器，肇於一九四五年紐倫堡，於軍事審判施用 ，使法、俄、德、英語者畢能暢言解聞.
第二次世界大戰後，雖世人漸納同步通譯，然有譯者長年唯為逐步，臨語法、章構萬殊之語，需同時聞言，又弗能久伺，困之尤盛；或嘗候句先已方述，原、譯時差鉅甚，毋能信達. 縮圖|譯者(左)側臨瑞典製片家約翰・尼荷姆(Johannes Nyholm)，施行同步耳語傳譯. 攝於布宜諾斯艾利斯二零一九年獨立電影節 苟逢無譯器之所，弗能使講者止言，又唯一人不解言語，遂就耳語. 耳語者，法人謂Chuchotage，通譯隨講者緩疾，同時而述，坐立密邇聽者，低聲語入其耳.
會議通譯
縮圖|二零一七年世貿組織會議之譯室 施於會議，或為同步、或為逐步. 涉多語之議會，漸就同捨逐，凡廿載焉.
斯職，又有機構、獨立二類. 聯合國、歐盟等，萬國之衙也，其務涉列邦諸語，尤需通譯. 所聘譯者，需備多語之長，蓋唯譯入母語. 獨立會議，行於地方，時以雙語議事，蓋地方語暨外語二者. 所委通譯，需俱譯入母外二語. 機構之於獨立，非若魚之於熊掌，通譯者可兼之.
萬國會議通譯協會(International Association of Conference Interpreters, AIIC)掌會議通譯各務，一九五三年肇建，蓋貳萬捌仟餘人襄之，遍及九十餘邦.
司法通譯
司法通譯，得施與審判、訊問、取證、訴訟等所，同逐俱適. 司法言語尤當確達，通譯需力免誤漏. 時聘二組譯者，其一雙向通譯；其二督其信達.
司法通譯，若似會議通譯，亦逐步委一人，同步則以二(多)人，譯者亦當畢精所涉二語. 然司法通譯亦當悉稔司法程序、為法院准核. 通譯所言既為證詞，苟有誤漏，遂致司法不公.
隨行通譯
隨行，又曰陪同，隨侍一人(團)，行走訪視、會面、議事. 隨行陪同，時為商務所用，凡簡報、投資、談判等務. 通譯當悉商業金融，俾益盡解所言、致使通譯確達.
醫療通譯
醫師、護士、患者、家屬苟不通言語，遂聘醫療通譯. 通譯當稔醫詞、療程、患者診果. 倘所涉人士臨入院所，興感陌懼，通譯亦需輔之.
中國未立醫譯認證之制，醫師時執譯事，遂英語為之. 苟患者需聞英語，唯院內尋能語者，弗委院外通譯.
美國則立有醫譯之法：《一九六四民權法案》明令，凡聯邦浥資者，嚴禁歧視族裔國籍； 又醫院為聯邦政府所營，苟患者求請通譯，醫院不得拒其願也.
遠距通譯
通譯者無論同逐，咸需臨議場，或邇講者，或坐於室. 隨科技遷異，遠距口譯遂萌，譯者得留於其寓. 先有電話逐步通譯，多方通話為之，使眾免會於同所；又有網路同步通譯，電腦於寓連網，配帶耳機、傳聲之器，即受會議訊號，可同步傳出譯語.
縮圖|300x300像素|歐洲議會之譯室. 譯者於室聞聰辯言，厥譯入諸歐盟官文，凡廿四語.
外連
分類:語言學
努
縮圖 努，緬甸聯邦首任總理也. 一九〇七年誕英屬印度緬甸省. 早年與昂山入德欽黨，以德欽努自稱之. 德欽者，主人之意也，冠之以示反殖. 四三年投日，拜緬甸國外相. 四八年，緬甸獨立，任總理. 五二年、五六年連任. 自五二年始，努曰：「國業已獨立，吾毋需以德欽自稱之」，民遂尊之吳努. 六〇年勝選，三度拜相. 六二年緬軍首奈溫兵變，囚之，六六年乃釋，遂亡海外. 八〇年歸國. 九五年卒，壽八七. 分類:緬甸總理世家 分類:英屬印度列傳 分類:英屬緬甸列傳
康托爾
康托爾 ，俄國聖彼得堡人也，一八四五年三月三日生. 少體弱，年十一歲，隨父母徙德國，蓋因其地較暖也. 復肄業柏林大學，為克羅內克門生. 一八六七年得博士銜.
俄而任教哈勒大學，一八七四年，屬文論無窮集合之大小，曰代數數集可數，然實數集不可數，足證果有超越數也，此為超越數之存在證明. 欲刊於《克列爾雜誌》，豈料克羅內克惡之，幾不可得，猶幸戴德金力保，由是事遂. 此文乃集論之始，故得「集論之父」名也.
然則克羅內克惡之，何故？其為構作論者，曰不可構作之物，形而上學也. 康氏謂超越數存而不知其形，無理也. 又曰，數學為有限之理則，不可用于無限之事. 惡之尤甚，令康氏不可教於德國名校也.
越四載，復有新文，立一一對應之說，證線段之點數竟同乎平面. 康氏書載德金曰：「吾不信吾所證耳！」又欲刊《克列爾雜誌》，復阻於克羅內克，幸得載得金及魏爾施特拉斯之助，遂復成耳. 然《克列爾雜誌》無禮如斯，遂決志永不撰述於此也.
一八八三年，立基數、序數之說，究良序集，超限數.
一八八四年，得抑鬱症，舍精神病院.
一八九一年，立對角線證明.
一八九五年，集論悖論起；一八九九年，康氏亦得康托爾悖論，曰所有集合之集合，其基數若干？正反交鋒. 龐加萊謂集論病數學，然希爾伯特言悖論可以公理化之. 然康氏之抑鬱症日重. 希爾伯特曰：「集論，康氏所建之天堂也，無人可毁之耳」，並收康氏之連續統問題於《希爾伯特廿三題》.
一九零二年，倫敦皇家學院授康氏以西爾維斯特獎，以為致意.
一九一三年，致仕. 一九一八年一月六日，卒于精神病院，年七十三.
阮文紹
縮圖|阮文紹像 阮文紹，越南寧順潘郎人也，啟定八年四月五誕. 一九六七年舉爲越南共和總統. 一九七五年亡臺灣，寓居臺北. 二〇〇一年卒於美國馬薩諸塞州波士頓.
引據
分類:法屬印度支那列傳
魯共公
魯共公，姬姓，諱奮. 魯穆公之子也，爲戰國時魯君，在位三十載.
事
十年，齊田午弒其君剡而立，亂齊政. 梁遂伐齊至博陵，魯伐齊至陽關.
二十七年，與宋桓侯、衛成侯、韓昭侯朝梁. 梁王嬰遂宴諸侯於範臺. 酒至酣處，乃請魯公舉觴. 魯君興，避席而擇言諫之，梁王稱善以相屬. 然彼時以與楚宣王交觥不歡，遂致楚尋齊伐魯.
分類:魯公世家
周文王
周文王名昌，王季子也，為西伯. 遵后稷、公劉之業，從太王、王季之法，篤仁敬老慈幼. 禮下賢者，日中不暇食以待士，士以此多歸之. 伯夷、叔齊在孤竹，聞西伯善養老，盍往歸之. 太顛、閎夭、散宜生、鬻子、辛甲大夫之徒皆往歸之.
崇侯虎譖於殷紂曰：「西伯積善累德，諸侯皆嚮之，將不利於帝. 」遂囚羑里. 閎夭患之，乃求美女文馬，有熊九駟並奇怪物，因嬖臣費仲而獻之紂. 紂大悅，曰：「此一物足以釋西伯，況其多乎！」乃赦西伯，賜之弓矢斧鉞，使西伯得征伐. 曰：「譖西伯者，崇侯虎也. 」西伯乃獻洛西之地，以請紂去炮烙之刑. 紂許之.
西伯陰行善，諸侯皆來決平. 於是虞、芮之人有獄不能決，乃如周. 入界，耕者皆讓畔，民俗皆讓長. 虞、芮之人未見西伯，皆慚，相謂曰：「吾所爭，周人所恥，何往為，祇取辱耳. 」遂還，俱讓而去. 諸侯聞之，曰「西伯蓋受命之君」.
明年，伐犬戎. 明年，伐密須. 明年，敗耆國. 殷之祖伊聞之，懼，以告帝紂. 紂曰：「不有天命乎？是何能為！」明年，伐邘. 明年，伐崇侯虎. 而作豐邑，自岐下而徙都豐. 明年，西伯崩，太子發立.
西伯蓋即位五十年. 其囚羑里，蓋益易之八卦為六十四卦. 詩人道西伯，蓋受命之年稱王而斷虞芮之訟. 後十年而崩，諡為文王. 改法度，制正朔矣. 追尊公亶父為太王，公季為王季：蓋王瑞自太王興.
召武公
召武公，諸姬，春秋時召君，伯爵. 魯僖公十一年，周襄王使召武公、內史過賜命於晉惠公. 內史過歸，告王曰：「晉侯其無後乎. 王賜之命而惰於受瑞，先自弃也已，其何繼之有□禮，國之幹也. 敬，禮之輿也. 不敬則禮不行，禮不行則上下昏，何以長世？」
分類:召公世家
克羅內克
利奧波德·克羅內克（Leopold Kronecker），德意志普魯士利格尼茨人也，一八二三年十二月七日生. 十九世紀中，任教柏林大學，執德國數學之牛耳. 善理則，世譽為直觀主義先驅；然直觀主義者，結構論也，謂存在證明不合理則. 曰：「神作整數，他者皆人為耳. 」，故分析、算術始於整數. 由是，病超越數、無處可微連續函數，尤惡集論，致與門生康托爾反目.
克氏善數論、分析，立克羅內克函數、克羅內克積、克羅內克－韋伯定理、克羅內克定理、克羅內克引理.
晚年復友康托爾. 一八九一年十二月廿九日卒，年六十九.
包拯
包拯，字希仁，宋廬州合淝人也，真宗咸平二年生. 始舉進士，除大理評事，出知建昌縣. 以父母皆老，辭不就. 得監和州稅，父母又不欲行，拯即解官歸養.
後數年，親繼亡，拯廬墓終喪，猶徘徊不忍去，里中父老數來勸勉. 久之，赴調，知天長縣. 徙知端州，遷殿中丞. 改監察御史. 使契丹，歷三司戶部判官，出為京東轉運使，改尚書工部員外郎、直集賢院，徙陝西，又徙河北，入為三司戶部副使. 除天章閣待制、知諫院.
數論斥權倖，除龍圖閣直學士、河北都轉運使. 徙知瀛州，以喪子乞便郡，知揚州，徙廬州，遷刑部郎中. 坐失保任，左授兵部員外郎、知池州. 復官，徙江寧府，召權知開封府，遷右司郎中.
拯性峭直，惡吏苛刻，務敦厚，雖甚嫉惡，而未嘗不推以忠恕也. 與人不苟合，不偽辭色悅人，雖貴，衣服、器用、飲食如布衣時. 嘗曰︰「後世子孫仕宦，有犯贓者，不得放歸本家，死不得葬大塋中. 不從吾志，非吾子若孫也. 」
初，有子名繶，娶崔氏，通判潭州，卒. 崔守死，不更嫁. 拯嘗出其媵，在父母家生子，崔密撫其母，使謹視之. 繶死後，取媵子歸，名曰綖. 有奏議十五卷.
田齊桓公
田齊桓公，爲戰國齊君，太公田和之子也. 亦作陳侯午、蔡桓公.
事
世傳扁鵲嘗爲其醫，一日，見桓公，曰：「君有疾於腠理之間，若不治，吾恐深矣. 」公以忌疾而弗從. 扁鵲乃去，逾十日，復見之，曰：「君病在肌膚，不治則將益深. 」公不應. 居十日，再見桓公，曰：「君病至腸胃，不治將益深矣. 」公不悅，不從. 十日而後，扁鵲棄走，桓公尋薨.
召桓公
召桓公，姬姓，諱襄，春秋時召君，伯爵也. 魯宣公十五年夏，王孫蘇使王子捷殺召戴公及毛伯衛，立襄，是為桓公. 魯成公八年秋，召公至魯賜命於成公.
分類:召公世家
建初 (西涼)
建初為十六國西涼之時武昭王李暠之年號，始於公元四〇五年正月，止於四一七年二月，凡十三年.
虞汜
吳餘姚侯虞汜字世洪，吳騎都尉翻子也. 生南海. 年十六，父卒，遂北歸.
太平三年孫綝廢會稽王亮，迎立琅邪王休. 休未至，綝欲入宮，圖為不軌，召百官會議，皆惶怖失色，徒唯唯而已. 汜對曰：「明公为為國伊周，處將相之位，擅廢立之威，將上安宗廟，下惠百姓，大小踴躍，自以伊霍復見. 今迎王未至，而欲入宮，如是，群下搖蕩，眾聽疑惑，非所以永终忠孝，揚名後世也. 」綝不懌，竟立休.
永安初，汜與賀邵、王蕃、薛瑩俱為散騎中常侍. 以討扶嚴功，拜交州刺史、冠軍將軍、餘姚侯，尋病卒.
康托爾悖論
康托爾悖論曰：「所有集合，聚以成集，且曰極集，其基數若干？」
康托爾定理云：「集之基數，小于其幕集. 」然極集必含己之幕集也，遂生矛盾. 康托爾于一八九九年得此悖論.
化解之道，公理集論也；極集不復為集，則矛盾不再耳.
召戴公
召戴公，諸姬，春秋時召君，伯爵也. 王孫蘇與召戴公、毛伯衛在王室有異議. 魯宣公十五年夏，王孫蘇使王子捷殺召戴公及毛伯衛，而立襄，是為桓公也.
分類:召公世家
嘉義雞肉飯
嘉義雞肉飯者，以火雞肉絲置於飯，淋雞油、合醃蘿蔔而成之臺灣小食也. 諸店製法雖異，然皆有嘉義一詞，以示道地風味焉.
釋迦牟尼
釋迦牟尼佛，本名喬達摩·悉達多，古天竺釋迦族人，迦毗羅衛國太子，佛教之鼻祖也.
天竺十六國之世，淨飯王取天示國公主曰大幻化夫人，生悉達多太子.
太子年既長大，王築宮三所，又妻之耶輸陀羅公主，晝夜以娛樂之，欲止其出家之意也. 年廿九，生子曰羅睺羅. 是時，太子出遊園林，見耕人、農夫、老病死者，乃極生憐愍心，慨然長嘆. 又聞出家人語沙門道，乃棄世而從之，修梵行.
年三十五，居菩提伽耶，于菩提樹下長座七日，悟得三明四諦，乃證得無上正等正覺，是爲佛陀世尊.
佛法既成，適鹿野苑，以苦、集、滅、道四聖諦告五比丘. 比丘聞道，稽首禮佛，是爲僧團之濫觴. 由是說法住世四十有五年，居舍衛國祇樹給孤獨園等處，度化衆生. 父淨飯王、子羅睺羅等，聞佛法，亦以世尊爲師.
年八十，偕弟子衆至毘舍離國，于拘尸那揭羅城外娑羅雙樹下涅槃. 遺訓曰：「自洲以自依、法洲以法依、不異洲不異依，謂內身身觀念住，精勤方便，正智正念，調伏世間貪憂. 」
李福男
李福男，字綏甫，諡號忠壯. 朝鮮江原道江陵羽溪縣人也.
嘉靖三十四年六月二十八日生. 萬曆十六年式年武科之丙科18位及第，為宣傳官，別將. 萬曆二十年為羅州判官.
萬曆二十二年南原府使，萬曆二十三年一月全羅道兵馬節度使，萬曆二十四年三月羅州牧使. 萬曆二十五年一月再授全羅道兵馬節度使.
考據
分類:江原道列傳
壺公
壺公者，不知其姓名. 今世所有《召軍符》《召鬼神治病王府符》凡二十余卷，皆出於壺公，故或名為《壺公符》. 汝南費長房為市掾時，忽見公從遠方來，入市賣藥，人莫識之. 其賣藥口不二價，治百病皆愈，語賣藥者曰：「服此藥必吐出某物，某日當愈. 」皆如其言. 得錢日收數萬，而隨施與市道貧乏饑凍者，所留者甚少. 常懸一空壺於坐上，日入之後，公輒轉足跳入壺中，人莫知所在. 唯長房於樓上見之，知其非常人也. 長房乃日日自掃除公座前地，及供饌物，公受而不謝，如此積久. 長房不懈亦不敢有所求，公知長房篤信，語長房曰：「至暮無人時更來. 」長房如其言而往，公語長房曰：「卿見我跳入壺中時，卿便隨我跳，自當得入. 」長房承公言為試，展足不覺已入. 既入之後，不復見壺，但見樓觀五色，重門閣道，見公左右侍者數十人. 公語長房曰：「我仙人也，忝天曹職，所統供事不勤，以此見謫，蹔還人間耳，卿可教，故得見我. 」長房不坐，頓首自陳：「肉人無知，積劫厚，幸謬見哀湣，猶如剖棺布氣，生枯起朽，但見臭穢頑弊，不任驅使. 若見憐念，百生之厚幸也. 」公曰：「審爾大佳，勿語人也. 」公後詣長房於樓上曰：「我有少酒，汝相共飲之. 酒在樓下. 」長房遣人取之，不能舉，益至數十人，莫能得上. 長房白公，公乃自下，以一指提上，與長房共飲之. 酒器不過如蜯大，飲之，至旦不盡. 公告長房曰：「我某日當去，卿能去否？」長房曰：「思去之心，不可復言. 惟欲令親屬不覺不知，當作何計？」公曰：「易耳. 」乃取一青竹杖與長房，戒之曰：「卿以竹歸家，便稱病，後日即以此竹杖置臥處，嘿然便來. 」長房如公所言，而家人見此竹是長房死了，哭泣殯之. 長房隨公去，恍惚不知何所之，公獨留之於群虎中，虎磨牙張口，欲噬長房，長房不懼. 明日，又內長房石室中，頭上有大石，方數丈，茅繩懸之，諸蛇並往嚙繩欲斷，而長房自若. 公往撰之曰：「子可教矣. 」乃命噉混，混臭惡非常，中有蟲長寸許，長房色難之，公乃嘆謝遣之曰：「子不得仙也！今以子為地上主者，可壽數百余歲. 」為傳封符一卷付之，曰：「帶此可舉諸鬼神，嘗稱使者，可以治病消災. 」長房憂不能到家，公以竹杖與之曰：「但騎此到家耳. 」長房辭去，騎杖忽然如睡，已到家，家人謂之鬼，具述前事，乃發視棺中惟一竹杖，乃信之. 長房以所騎竹杖投葛陂中，視之，乃青龍耳. 長房自謂去家一日，推之已一年矣. 長房乃行符收鬼治病，無不愈者，每與人同坐共語，而目瞋訶遣，人問其故，曰：「怒鬼魅之犯法耳. 」汝南郡中常有鬼怪，歲輒數來，來時導從威儀，如太守入府，打鼓周行內外匝，乃還去，甚以為患. 後長房詣府君，而正值此鬼來到府門前，府君馳入，獨留長房，鬼知之不敢前，欲去，長房厲聲呼使捉前來，鬼乃下車，把版伏庭中，叩頭乞得自改. 長房呵曰：「汝死老鬼，不念溫涼，無故導從唐突官府，君知當死否？」急復令還就人形，以一劄符付之，令與葛陂君，鬼叩頭流涕，持劄去. 使以追視之，以劄立陂邊，以頸繞劄而死. 東海君來旱，長房後到東海，見其民請雨，謂之曰：「東海君有罪，君前系於葛陂，今當赦之. 」令其作雨，於是即有大雨. 長房曾與人共行，見一書生，黃巾被裘，無鞍騎馬，下而叩頭，長房曰：「促還他馬，赦汝罪. 」人問之，長房曰：「此貍耳，盜社公馬也. 」又嘗與客坐，使至市市鲊，頃刻而還. 或一日之間，人見在千裏之外者數處.
田忌賽馬
田忌賽馬，以奇制勝之事也.
昔戰國時，齊田忌數與齊諸公子馳逐重射. 孫臏見其馬足不甚相遠，馬有上、中、下輩. 於是臏謂忌曰：「君第重射，臣能令君勝. 」忌信然之，與王及諸公子逐射千金. 及臨質，臏曰：「今以君之下駟與彼上駟，取君上駟與彼中駟，取君中駟與彼下駟. 」
既馳三輩畢，而田忌一不勝而再勝，卒得王千金.
哥白尼
縮圖|哥白尼像 尼古拉·哥白尼，一四七三年二月十九日生，一五四三年五月二十四日歿. 哥白尼生長而歿於王室普魯士，是境也，一四六六年已屬波蘭王國. 哥白尼生文藝復興之世，以疇家、天文家名. 以日心於宇宙，而以疇學立厥模範. 古人阿里斯塔克斯，先哥白尼約千八百年，所立者，非所以恃也. 所著《天體運行論》之行於一五四三年，足錄乎格致之史云. 其行也，發哥白尼巨變，而先驅於格致巨變焉. 哥白尼能語數言，而才通多學，獲教會律博士，而於疇學、天文、物理、經學、譯象、吏途、計學，皆有涉獵. 一五一七年，立貨量論，一五一九年，定立劣貨逐良律之論，皆哥白尼之功於計學也.
元悅
元悅，北魏孝文帝第六子也. 封汝南王.
好讀佛經，覽書史，為性不倫. 信左道，斷酒肉粟稻，更好男色. 母兄清河王懌為元叉所害，悅無恨，嘗以酒候之，叉大喜，以為侍中太尉. 及爾朱榮舉兵向洛，遂南奔梁. 梁立為魏主. 高歡謂悅宜承大業，乃令人示意. 悅既至，輕狂如故. 魏孝武帝初除大司馬開府，為孝武所誅，卒謚文宣.
佛教
佛教，佛陀之教也. 佛陀本梵文，意曰覺者. 印度有喬達摩·悉達多者，本王室貴冑，見民間多苦，遂棄妻子，苦行終日. 年三十五覺明道理，出而教世人，佛教由是始. 今其徒三億，與基督教、回教並稱三大也.
沿革
古者，印度婆羅教大盛，以種姓定人之高下. 喬達摩·悉達多，本釋迦淨飯王子也，出遊見世情多苦，乃棄妻子，苦行修道. 年三十五悟得真道，乃教人世間無常，當積善以超六道，得極樂，號曰釋迦牟尼，意即釋迦族之賢哲也. 傳教四十九年，其徒眾多，四出傳其言行，以渡世間. 摩揭陀國孔雀朝阿育王霸印度而從其教，乃定經典、作法輪. 佛教由是廣被四方.
佛教本無論神者，多弘佛陀修身原旨，使得渡化. 佛涅槃後百年，教分二部，上座、大眾也. 上座部之法多南傳，仍道修身，以成阿羅漢，以其渡一人也，曰小乘. 大眾部之法多北傳，道助人行善，以成菩提薩埵，入世更渡人，曰大乘. 此二者，佛教之大宗也. 小乘以世有一佛，傳於斯里蘭卡、緬甸、泰國；大乘以世皆可成佛，傳於中國、日本、朝鮮、越南.
其後有大乘教者，取古婆羅教咒法瑜伽，謂佛教真義艱奧難道，必以密法傳人，乃有密教，唐時開元三大士傳至中華，後東傳朝鮮、日本. 吐蕃赤松德贊時傳於西藏，復北傳蒙古、滿洲.
近世交通暢盛，佛教始傳於歐美. 反以印度佛教微，而漢傳者顯矣.
教義
佛教之義，出於婆羅門. 以有輪迴，人生於其中不可免. 而佛所教者，超之也. 雖部派各演，而義之始者，不離四諦.
四諦者，苦、集、滅、道. 苦者，無常也，世間一切法，生滅遷流，剎那不住. 集者，因果也. 世有三毒，人欲也，曰貪、嗔、痴. 此三毒而種業，業種而有果報. 報者成苦也. 滅者，以人處輪迴之間，身死而不亡，復入人世，苦集交煎，可以避者，出於六道，是滅諦也. 道者，以出六道，須得修身，以戒、定、慧為三學. 自四念處及八正道，共三十七道品而得達涅槃，超於輪迴，證得阿羅漢. 此皆佛陀親傳之法，要在滅苦也.
大乘教立，以世間苦樂本是空，即佛陀羅漢不免. 故以知空性，修六波羅蜜，歷三阿僧祗劫，人人得以成佛. 旨在成菩提薩埵，誓渡眾生.
派別
佛教派別列如下：
影響
佛教廣佈於東亞，古來多銘刻雕像. 傳入中夏，相通於儒道，發明於文學者亦多. 初佛入於中國，黃老道之流學而成道教. 至於唐世，以佛法為詩文者多矣. 傳於日本亦如是焉. 近世西傳，以美國為例，徒百五十萬，其國中居第四. 論者以佛教多言施予，少談神學，得其入世焉.
孫武
孫武者，字長卿，西元前五四五年生，齊樂安人也.
以兵法見於吳王闔閭，闔閭曰：「子之十三篇，吾盡觀之矣，可以小試勒兵乎？」對曰：「可」. 吳王乃使試宮中婦人，出美人得百八十人. 孫武列之爲二隊，以王之寵姬二人各爲隊長，皆令持戟，令之曰：「汝知而心與左右手背乎？」婦人曰：「知之. 」武曰：「前則視心，左視左手，右視右手，後即視背. 」婦人曰：「諾. 」約束既布，乃設鈇鉞，即三令五申之，於是鼓之右，婦人竟大笑.
孫子自責曰：「約束不明，申令不熟，將之罪也. 」複三令五申而鼓之左，婦人複大笑. 孫子大怒曰：「約束不明，申令不熟，將之罪也. 既已明而不如法者，吏士之罪也. 」欲斬左右隊長. 吳王時方台上飲，觀見武欲斬愛姬，大駭，使使下令曰：「寡人已知將軍能用兵矣，寡人非此二姬，食不甘味，願勿斬也. 」
孫武對曰：「臣既已受命爲將，將在軍，君命有所不受. 」遂斬隊長二人. 於是再鼓之，婦人左右、前後、跪起皆中規矩繩墨，無有敢出聲者. 孫子乃報王曰：「兵既整齊，王可試下觀之. 唯王所欲用之，雖赴水火猶可也. 」
吳王曰：「將軍罷休就舍，寡人不願下觀. 」孫子曰：「王徒好其言，不能用其實. 」于是闔閭知孫子能用兵，卒以爲將.
周敬王八年，吳伐楚，拔舒，殺王僚二公子. 欲入郢，將軍孫武曰：「民勞，未可，待之. 」九年，吳王請伍子胥、孫武曰：「始子之言郢未可入，今果如何？」二子對曰：「楚將子常貪，而唐、蔡皆怨之. 王必欲大伐，必得唐、蔡乃可. 」闔閭從之，悉興師，與唐、蔡西伐楚，至於漢水. 比至郢，五戰，大破楚軍. 楚昭王亡出郢，奔鄖. 鄖公弟欲弑昭王，昭王與鄖公餎隨. 而吳兵遂入郢. 自此，吳乃顯名諸侯.
孫武曰：「法令孰行. 」又曰：「君命有所不受. 」斬二隊長而嚴軍令，是謂兵法精髓也. 著《孫子兵法》三卷，後世流傳之，謚「兵聖」.
蘇軾曰︰「古之言兵者，無出於孫子矣. 」李銑曰︰「孫子用兵，有獨斷之名. 」
孫臏
孫臏，齊人，生阿鄄之間，孫武後也.
嘗與龐涓俱學兵法. 涓事魏，為將軍，自以為能不及孫臏，乃陰使召臏. 臏至，涓以法刑斷其兩足而黥之.
齊使者如魏，竊載與之齊. 齊將田忌善而客待之. 進於威王. 其後魏伐趙，趙請救於齊. 齊威王以田忌為將，而孫子為師，居輜車中，坐為計謀，戰於桂陵，大破魏軍.
後十五年，魏與趙攻韓，韓告急於齊. 齊使田忌將而往，直走大梁. 魏將龐涓聞之，去韓而歸. 孫子使齊軍入魏地為十萬竈，明日為五萬竈，又明日為三萬竈. 龐涓倍日并行逐之. 孫子度其行，暮當至馬陵. 令齊軍善射者，夾道而伏. 涓至萬弩俱發，涓乃自剄. 齊因乘勝盡破其軍，擄魏太子申以歸. 孫臏以此名顯天下.
卒年不明，墓在河間府吳橋縣東孫臏廟後.
另典
分類:周列傳
回教
回教，正名伊斯蘭教，與佛教、基督教並列當世三大教，肇自先知穆罕默德錄安拉之言，授啟弟子，遂成古蘭經，今廣播五洲，千四百年矣. 奉之者，因曰回教徒，自名穆斯林，意信服者. 奉真主、天使、聖人、經典、前定、末日之六大信仰，而其經典則以《古蘭》為之至上者也. 今存者多遜尼、什葉兩派，小門別類亦有之. 禮拜之所，曰清真寺.
釋義
回民謂之伊斯蘭教也. 伊斯蘭者，典出阿剌伯語，謂訓順，謂信徒順主，敬從其示，擯棄他神，身體力行也.
五功
「五功」者，回教修行持之道也，所以順從真主、彰表虔信也.
二曰「拜功」. 其徒于晨、晌、晡、昏、宵五時日必行禮拜之體，面克尓白之向，敬叩嚴躬，兼誦經文. 會要節隆典，則齊聚回觀，盛拜之.
三曰「課功」. 教義，其徒如觌貧難，宜慨然出金濟之. 此義後成輸稅之法也.
四曰「齋功」. 按其曆，九月行齋，日始至於日夕不得飲食，禁卻玩娛，潛心修功.
五曰「朝功」. 其徒便若，一生必至麥加克尓白一回也.
叉燒包
叉燒包者，點心也. 碎叉燒肉以為餡，外裹麵粉，置蒸籠內，至熟止. 香港、臺灣之食肆常有售之.
分類:點心
漢荊王賈
漢荊王賈，高帝從父兄也. 漢元年，賈為將軍，定塞地，從東擊項籍. 漢王使將二萬人，入楚地，燒其積聚. 漢王追項籍至固陵，賈使人招楚大司馬周殷. 周殷反楚，舉九江，迎英布兵，皆會陔下，誅項籍.
塞浦路斯軍區
塞浦路斯軍區，拜占庭帝國之軍區也，轄塞浦路斯島，九六〇年代，水師收復此地，始建. 先是三世紀，拜占庭與阿拉伯共治塞浦路斯，他勢亦嘗暫僭. 一〇四二年，厄洛提科斯起兵，一〇九二年，拉普索马忒斯舉事，皆平. 一一八五年，伊薩克科穆寧奔塞浦路斯，自立為帝. 至一一九一年，十字軍三征東，英王理查一世奪之 ，售予聖殿騎士團.
韋達
韋達者，法蘭西算學、幾何學巨擘也. 一五四〇年生於豐特奈，一六〇三年十二月十三日卒於巴黎. 嘗任巴黎裁判所律師，繼任布列塔尼議員. 一五八〇年，得貴人之助，始任巴黎國會資政官，卒於任上.
篤信天主教，極信王權之聖不可犯. 一五八〇年，聽覽餘暇，留心算學，著分析方法入門，論代數學之應用於幾何學，一五九〇年刊行.
荷蘭公使覲見法王亨利四世，謂疇人羅曼，嘗設一題，求解於天下，未聞法蘭西有能解之者；其題屬四十五次方程式. 法王聞韋達精於算學，召令解之. 韋達審之，知構成半徑單位之圓之弦合於此方程式. 未幾，立成解法二種. 蓋韋達知正弦、餘弦之緣，故迎刃而解也. 既而設「切三定圓可作一圓」一題，求解於羅曼. 羅曼不能以尺規作圖解之. 乃示以解法，羅曼感嘆之餘，遄赴法蘭西，會韋達於都爾，自是交誼益厚，遂成摯友. 都爾者，時法蘭西宮闈所在. 法王至是遇韋達益厚.
時西班牙創製暗號，總數六百有餘，定期變換，無人知其實. 書為法王所獲，不能解讀，召韋達謀之. 韋達反覆觀誦，覓得文法，遂盡得之. 時值征戰，法王即以應用，二年之間，重獲其利. 西班牙王腓力二世不堪其擾，訴諸教皇，謂法蘭西叛基督教，行使魔術，以苦敝邦，請重懲之云云.
韋達首論正切定理，其代數學及幾何學著述亦多. 然皆私梓，實未通行. 後人廣為蒐集，一六四六年刊行於萊頓.
著分析方法入門，始以符代數. 附錄所載，乃邏輯函數之加法及乘法，並及二項式之乘冪，高至六次. 又著數字方程式論，肇求正根之法，曰韋達定理.
韋達於希臘幾何學書之傳者無不通曉，每有散佚者則補足而訂正之，實開尚古之風；訓致盛行於十七、十八世紀而不衰. 阿波羅尼奧斯之論切觸一書，即系韋達臆測而重編者.
劉根
劉根，字君安，長安人也. 少時明五經，以漢孝成皇帝綏和二年舉孝廉，除郎中，後棄世道，遁入嵩高山石室中，崢嶸峻絕，高五千丈，自崖北而入. 冬夏無衣，毛長一二尺，其顏如十四五許人，深目多鬚，鬢皆黃，長三四寸. 每與坐，或時忽然變著高冠玄衣，人不覺換之. 時衡府君在穎川，自說其先祖有與根同歲者. 王莽數使使請根，根不肯往. 衡府君道廟掾王珍問起居，根不答，再令功曹趙公往山達敬，根惟言謝府君，更無他言. 後穎川太守高府君到官，民人大疫，郡中死者過半，太守家大小悉病. 府君使珍從根求消災除疫之術，珍叩頭述府君意，根教於太歲宮氣上穿地作孔，深三尺，以沙著中，以酒沃之. 君依言，病者即愈，疫氣登絕，後常用之，有效. 後太守史祈，以根為妖妄，欲殺之，遣使呼根，舉郡皆諫，以為不可. 祈殊不肯止. 諸吏先使人以此意報根，使者至，根曰：「太守欲吾來何也？吾當往耳，不往者，恐汝諸人必得罪，謂卿等不來呼我也. 」根即詣郡. 時賓客盈坐，祈令根前，使庭下五十余人將繩索鞭杖立於根後，祈厲聲問曰：「君有道耶？」根曰：「有道. 」祈曰：「有道？能召鬼使我見乎？若不見，即當戮汝. 」根曰：「甚易耳. 」遂借祈前筆硯書作符，扣堦鋒，錚然作銅聲，因長嘯，嘯音非常清亮，聞於城外，聞者莫不肅然. 眾賓客悉恐. 須臾，廳前南壁忽開數丈，見四赤衣吏，傳呼避道，赤衣兵數十人，操持刀劍，將一科車直從壞壁中入到廳前. 根勅下車上鬼，赤衣兵發車上烏被，上有一老公一老姥，反縛囚系，大繩的頭. 熟視之，乃祈亡父母也，祈驚愕，愴然流涕，父母亦泣，責罵祈：「我生時，汝仕宦未達，不得汝祿養；我死後，汝何為犯忤神仙尊官，使我被收束囚辱如此？汝亦何面目立於人間？」祈下堦叩頭，向根乞放赦先人. 根乃勅赤衣兵將囚出去，廳前南壁復開，車過，尋失車所在，根亦隱去. 祈恍惚若狂，其妻暴卒，良久乃蘇，雲：「見君家先被捉者. 大怒雲：『何以犯觸大仙，使我被罪，當來疑汝. 』」後月余，祈及妻兒並卒.
少室廟掾王珍，數得見根顏色懽悅之情，伏地叩頭，請問根從初得道之由，根說：「昔入山猜想，無處不到，後入華陰山，見一人乘白鹿，從千余人，玉女左右，四人執彩旄之節，年皆十五六. 余再拜頓首，求乞一言，神人乃住，告余曰：『汝聞昔有韓眾否乎？』答曰：『嘗聞有之. 』神人曰：『即我是也. 』余自陳少好長生不死之道，而不遇明師，頗習方書，按而為之，多不驗，豈根命相不應度世也？今日幸逢大神，是根宿夜夢想，從心所願，願見哀憐，賜其要訣. 神未肯告余，余乃流涕自摶重請，神人曰：『坐，吾將告汝，汝有仙骨，故得見我，汝今髓不滿，血不暖，氣少腦減，筋急肉沮，故服藥行氣不得其方. 必欲長生，且先治病十二年，乃可服仙之上藥耳. 夫仙道有升天躡雲者，有遊行五嶽者，有食谷不死者，有屍解而仙者，要在於服藥，服藥有上下，故仙有數品也. 藥之上者，唯有九轉還丹及太乙金液，服之，皆立便登天，不積日月矣；其次雲母雄黃之屬，能使人乘雲駕龍，亦可使役鬼神，變化長生者；草木之藥，唯能治病補虛，駐年返白，斷谷益氣，不能使人不死也，高可數百年，下才全其所稟而已，不足久賴矣. 』余乃頓首曰：『今日受教，乃天也. 』神人曰：『必欲長生，先去三屍，三屍去，則意誌定，嗜欲除也. 』乃以神方五篇見授，雲：伏屍常以月望晦朔上天，白人罪過，司命奪人筭紀，使少壽. 人身中神欲人生，而三屍欲人死，死則神散，返於無形之中，而三屍成鬼，而人享奠祭祀之，則得歆饗，以此利在人速死也. 夢與惡人鬥爭，此乃神與屍相戰也. 根乃從次合作服之，遂以得仙. 」珍又言：「數見授符於地，有所告召，即見如取之者，然不見人；又唯聞有所推問，有人對答，而不見形也；或聞有鞭杖聲，而或地上見血. 莫測其端也. 」教珍守一行氣存神先生三綱六紀謝過上古之法，不知珍能得仙名耳？根後入雞頭山中仙去矣.
藺相如
藺相如，趙人也，為趙宦者令繆賢舍人.
趙惠文王時，得楚和氏璧. 秦昭王聞之，使人遺趙王書，願以十五城易璧. 趙求人可使報秦者，得相如. 使奉璧西入秦，相如恐秦王負約，乃使其從者衣褐，懷其璧，從徑道亡，歸璧於趙.
其後秦伐趙，使使者告趙王，為好會於西河外澠池. 相如從，秦王令趙王鼓瑟，相如亦前請秦王擊缶. 秦王竟酒，終不能加勝於趙.
既罷歸國，拜為上卿，位在廉頗右，相如不欲與頗爭列. 已而相如出，望見廉頗，引車避匿. 廉頗聞之，至門謝罪，相與為刎頸之交.
據
分類:周列傳
黃金神威
《黃金神威》，日本國畫師野田智所作漫畫也. 平成三十年，該作嘗獲第廿二屆手冢治蟲文化賞. 三十年四月九日，以原著改動畫而映，難波日登志、菅原靜貴導演，高木登監督之. 迄今播映未竟，凡四部.
朱國禎
朱文肅公國禎，字文寧，明烏程人. 萬曆十七年進士. 累官祭酒，謝病歸. 天啟元年，擢禮部右侍郎. 三年，拜禮部尚書兼東閣大學士. 改文淵閣，累加少保兼太子太保. 魏忠賢竊柄，國禎為逆黨李蕃所劾，三疏引疾. 加少傅，廕子中書舍人，遣行人送歸. 崇禎五年卒. 贈太傅，諡文肅. 今存《明史概》一百四十二卷、《皇明紀傳》三十卷、《大政記》三十六卷、《湧幢小品》三十二卷、《朱文肅遺集》八冊、《平涵詩文鈔》二冊等.
馬祖列島
馬祖列島，在臺海之北，臨閩、連二江. 南竿島、北竿島、高登島、亮島、東犬島、西犬島、東引島、西引島皆屬之. 亦附數嶼.
分類:閩臺地理志
柴可夫斯基
彼得·伊里奇·柴可夫斯基，俄羅斯樂師也. 一八四〇年五月七日生，一八九三年十一月六日卒. 屬浪漫主義樂師，所作於古典諸樂中至聞.
俄國樂師久達於寰宇者，柴氏為其至先，以其客演於歐、美故也. 一八八四年，亞歷山大三世賚以勳章、歲給. 柴氏少有樂賦，而習吏事. 時俄國鮮遇於樂事，亦無公立之樂庠. 後聖彼得堡樂庠肇立，柴氏往就，一八六五年滿業.
樂庠所授，出乎西源，故柴氏於斯，始異乎種粹派樂人如俄國五子者. 柴氏與五子，亦交鋒樂事，互有往來. 柴氏所學，使能調和故所見聞之土樂，遂具俄風而有殊味. 俄樂之樂旨、和聲，逕庭於西樂，故以俄樂度西章、通西法，實非易也. 柴氏之自許，以是大傷.
又，俄國文禮，自彼得大帝時，日以內外相析，俄國識士，多惑於國之分位. 柴氏被此，亦不為淺. 柴氏樂途大濟，而命途多舛，災變屢見，憂狂數害. 評者多以獨就宿庠、幼沖喪母、至交尼古萊魯賓斯坦氏歿、食主納傑日達馮梅克氏絕，皆成斯果. 柴氏自隱之斷袖好，故亦多以為以，今之樂學家或以不要.
柴氏嘗與奧匈及德意志作曲人交惡，如布拉姆斯、瓦格納等，及後柴氏與布拉姆斯乃成忘年之交.
柴氏之早歿，公論以為嘔瀉，而歸因正非，自戕之疑，眾說紛紜. 柴氏樂作，聞者多愛之，而評家臧否兼眾. 俄人或以柴氏樂廣俄樂不足，西人以其西許之；他人如哈羅德、查爾斯、勳伯格或以柴氏樂「闕乎深意」，斥其雅作貧匱不謹守西旨.
分類:羅曼諾夫列傳 分類:基礎之文
黃金神威
要角
分類:平成漫畫 分類:平成動畫
佩特羅·巴多格里奧
佩特羅·巴多格里奧 者，義大利國阿斯蒂人，生於西曆一八七一年九月廿八日. 少從軍，以炮兵中尉遠征於北非. 歐戰起，授中校. 一九一六年，巴氏陷蒙特薩諾蒂諾，斬獲頗巨，授第二兵團廿七軍軍長，晉中將. 一九一八年十一月，巴氏以奇兵重創奧地利軍，晉上將. 墨索里尼既柄政，授陸軍參謀總長. 未幾，晉元帥銜，以薩博迪諾侯爵授利比亞總督. 一九三五年十月，墨氏入寇埃塞俄比亞，授巴氏總督軍務. 巴氏用兵悍猛，且以生化武器投諸敵陣，埃軍大潰. 翌年五月，巴氏率兵陷亞的斯亞貝巴，埃皇亡命，俄授亞的斯亞貝巴公爵. 及二戰起，義大利與德意志結盟，巴氏素不親德，故而怏怏. 交兵逾三載，義軍屢敗，國家幾欲傾覆. 巴氏遂陰從眾院議長格蘭迪，舉兵黜墨氏威柄，王遂授巴氏揆席，通令媾和. 一九五六年十一月一日，巴氏以疾歿於故里，年八十有五.
尹文公
尹文公，姞姓，諱圉，一作幸，又作固，春秋時尹君. 魯昭公二十二年夏四月乙丑，周景王崩，單穆公、劉文公殺賓起. 立王子猛為王，是為悼王也. 毛伯得、尹公、召莊公則欲立王子朝，遂逐周王、劉子、單穆公，而立子朝為王. 十一月乙酉，悼王崩，己丑，其弟敬王立.
後，敬王與子朝戰於王畿，凡三年. 二十五年十月壬申，尹公於鞏渡洛，火燒東訾，然未能克之. 二十六年冬，在晉智文子、趙簡子之率下，晉師克鞏，敬王遂勝. 十一月，王子朝、毛伯得、尹公奔楚. 二十九年三月，京師人殺召簡公、尹公及原伯魯之子，皆為子朝之黨也.
分類:尹公世家
龐加萊
縮圖 龐加萊，法蘭西南錫人也，一八五四年四月廿九日生. 先後卒業於南錫學校及南錫大學，得工程學位，後兩學府易名龐加萊學校及龐加萊大學. 受雇法國礦業集團，業餘修微分方程，得數學博士學位.
一八八七年，瑞典王奥斯卡二世六十大壽，徵「太陽系穩定解」，乃三體問題之易. 龐氏雖未竟，然其文脫俗，遂得獎. 裁判韋爾斯特拉斯曰：「天文學因其文，為之一新. 」並啟混沌理論.
同年，年僅三十二，任法國科學院院士.
俄事法國北方鐵路，一八九三年成礦業團首席工程師，一九一零年拜總監. 時亦嘗任教康城大學及索邦大學.
一八九三年，入法國經度局，助全球時間同步. 一八九八年，撰「时間與測量」一文，論相對論原理，究洛倫茲變換－實龐氏所與之名也. 一月後，愛因斯坦著相對論. 龐氏愛氏所出相對論文章，全無相互作引. 一九一二年，愛氏尊之曰相對論先驅也.
一八九五年，著《位相分析》，論代數拓撲.
一九零四年，立龐加萊球面、龐加萊映射. 出龐加萊猜想，時莫之能證，迨二零零六年方得耳.
一九零六年，任法國科學院院長. 一九零九年，任法蘭西學院院士.
一九一二年，以前列腺病就醫，七月十七日歿，年五十九.
二十世紀初之數學，龐氏執其牛耳，於天體力學、流體力學、光學、電學、電報、毛细現象、彈性理論、熱動力學、勢理論、量子理論、相對論、宇宙學諸學，皆有涉獵. 亦著通俗讀本，以揚數學.
其意天馬行空，為直觀主義者，病集論，惡公理化數學、金融數學，故言巴施里耶之投機理論無聊.
丁儀文範
丁儀字文範，福建晉江人也，號汾溪，乃回族，成化八年誕. 福建鄉試卅五名，弘治乙丑進士，官知縣，遷四川按察僉事，正德十六年，卒於官. 儀為詩本性情而諧音律，卓然名家. 著《歸囊遺稿》一卷.
馬
縮圖|229x229像素|馬 馬者，獸也，屬馬科，耳小而直立，面長；額上有長鬃，尾有長毛，四肢強健，毛色雜，有騮、栗、青、黑等. 可馱物載人.
分類:真獸下綱
召簡公
召簡公，姬姓，諱盈，一作召伯盈，春秋時召君，伯爵也. 魯昭公二十四年正月辛丑，召公、南宮嚚以甘桓公見王子朝. 二十六年，王子朝之亂起，十一月辛酉，晉師克鞏. 召伯盈逐王子朝，王子朝及召氏之族、毛伯得、尹氏固、南宮嚚攜周典奔楚. 召公至屍地迎周敬王，及劉文公、單武公盟之. 二十九年三月，京師人殺召伯盈、尹氏固及原伯魯之子，皆為子朝之黨也.
分類:召公世家
緬甸國
縮圖 緬甸國者，二戰間日本所立傀儡國也. 一九四三年八月一日立國，都仰光，宣戰於英美. 巴莫任國首兼總理，昂山拜防長，努拜外相. 四五年亡.
虞翻
虞翻字仲翔，漢會稽餘姚人也. 太守王朗命為功曹.
孫策征會稽，翻時遭父喪，衰絰詣府門，朗欲就之，翻乃脫衰入見，勸朗避策. 朗不能用. 翻投孫策，為功曹，待以交友之禮，出為富春長. 策薨，諸長吏並欲出赴喪，翻曰：「恐鄰縣山民或有奸變，遠委城郭，必致不虞. 」因留制服行喪. 諸縣皆效之，咸以安寧. 後翻舉茂才，漢召為侍御史，曹操為辟司空，皆不就.
翻與少府孔融書，並示以所著《易注》. 融答書曰：「聞延陵之理樂，睹吾子之治《易》，乃知東南之美者，非徒會稽之竹箭也. 又觀象雲物，察應寒溫，原其禍福，與神合契，可謂探賾窮通者也. 」
權既為吳王，歡宴之末. 自起行酒，翻伏地陽醉，不持. 王去，翻起坐. 王於是大怒，手劍欲擊之，侍坐者莫不惶遽. 惟大司農劉基起抱王諫曰：「大王以三爵之後殺善士，雖翻有罪，天下孰知之？且大王以能容賢畜眾，故海內望風，今一朝棄之，可乎？」王曰：「曹孟德尚殺孔文舉，孤於虞翻何有哉！」基曰：「孟德輕害士人，天下非之. 大王躬行德義，欲與堯、舜比隆，何得自喻於彼乎？」翻由是得免.
翻常乘船行，與麋芳相逢，芳船上人多欲令翻自避，先驅曰：「避將軍船！」翻厲聲曰：「失忠與信，何以事君？傾人二城，而稱將軍，可乎？」芳闔戶不應而遽避之. 後翻乘車行，又經芳營勞，吏閉門，車不得過. 翻復怒曰：「當閉反開. 當開反閉. 豈得事宜邪？」芳聞之，有慚色.
翻性疏直，數有酒失. 權與張昭論及神仙，翻指昭曰：「彼皆死人，而語神仙，世豈有仙人也！」權積怒非一，遂徙翻交州. 雖處罪放，而講學不倦，門徒常數百人. 又為《老子》、《論語》、《國語》訓注，皆傳於世. 在南十餘年，年七十卒. 歸葬舊墓，妻子得還.
漢吳王濞
漢吳王濞，高帝兄仲子也. 仲為代王. 匈奴攻代，不能守，廢為合陽侯. 子濞，封沛侯. 黥布反，高祖自將，濞以騎將從破布軍，乃立濞於沛，為吳王. 孝文時，吳太子入見，得侍皇太子飲博. 爭道，不恭，皇太子引博局提，殺之. 吳王由是怨望，稍失藩臣禮，稱疾不朝. 晁錯為太子家令，得幸皇太子，數從容言吳過可削. 及景帝即位，錯為御史大夫. 議削吳，吳王恐，迺說膠西王約膠東、菑川、濟南、楚、趙皆反. 天子遣條侯周亞夫將三十六將軍往擊吳楚. 至雒陽，遂堅壁昌邑南，輕兵絕吳饟道. 吳糧絕，卒飢，多叛散. 於是吳王迺夜亡去，走保東越. 漢使人以利啗東越，東越即紿吳王，出勞軍，使人鏦殺吳王.
氦
同位素有八，起氦三而訖氦十，以四為最豐. 量子力學言超流體性、超導性者，先以究之.
其用甚衆. 或作極寒之境，或為深海呼吸，或冷超導磁石，或定年歲，或盈氣球，或昇飛船，或護電弧焊、矽晶片等，不一而足. 又，微吸，可易音色.
鑒真
鑒真，姓淳于氏，唐廣陵江陽縣人也. 總丱俊明，器度宏博，能典謁矣. 隨父入大雲寺，見佛像，感動夙心. 因白父，求出家. 父奇其志，許焉. 登便，就智滿禪師，循其獎訓.
屬天后長安元年，詔於天下度僧，乃為息慈配住本寺. 後改為龍興，迨中宗孝和帝，神龍元年，從道岸律師受菩薩戒. 景龍元年，詣長安. 至二年三月二十八日，於實際寺依荊州恆景律師，邊得戒，雖新發意，有老成風觀光，兩京名師陶誘三藏教法，數稔該通動必研幾，曾無矜伐，言旋淮海以戒律化. 誘蔚為一方宗首，冰池印月，適足清明，猊座揚音，良多響答. 時日本國有沙門榮叡、普照等，東來募法，用補缺然. 於開元年中達於揚州，爰來請問，禮真足曰︰「我國在海之中，不知距齊州幾千萬里，雖有法而無傳法人，譬猶終夜有求於幽室，非燭何見乎. 願師可能輟此方之利，樂為海東之導師乎？」真觀其所以，察其翹勤，乃問之曰︰「昔聞南嶽思禪師生彼，為國王興隆佛法，是乎？又聞彼國長屋曾造千袈裟來施，中華名德，復於衣緣繡偈，云山川異域，風月同天，寄諸佛子，共結來緣，以此思之，誠是佛法有緣之地也. 」默許行焉. 所言長屋者，則相國也. 真乃募比丘思託等一十四人，買舟，自廣陵齎經律法離岸，乃天寶二載六月也. 至越州浦止，署風山. 真夜夢甚靈異，纔出洋，遇惡風濤舟，人顧其垂沒，有投棄棧香木者，聞空中聲云︰「勿投棄. 」時見舳艫，各有神將介甲操仗焉. 尋時風定，俄漂入蛇海，其蛇長三丈餘，色若錦文. 後入魚海，魚長尺餘，飛滿空中. 次一洋，純見飛鳥集於舟背，壓之幾沒. 洎出鳥海，乏水，俄泊一島，池且泓澄，人飲甘美.
慈山寺
慈山寺，在香港. 供釋迦牟尼佛、藥師佛、阿彌陀佛. 庭内立觀音銅像. 西元二零一四年竣工. 李嘉誠捐十五億港幣建之.
分類:香港
辟馬
世之病馬學者，其政界之意理、學術之條令，亦多遘矣. 其要在內理相合、史觀唯物. 至於決擇之談、自繇之辨，而猶據論紛綸，靡所折中.
以鬥爭為遞嬗之具，歷社會而公產，此民主社會黨、社會民主黨之所譏也. 無政府黨，尤遮遞嬗之說. 後人之宗馬學者，或以其志為可行，獨學理朽矣，必維新趨時而後可. 又史家之論馬學，或以《資本論》為篡義，如保羅約翰遜之言. 以物觀史，馬學之一本也，蓋謂殖產操術既精，羣理不得不變. 而食貨為基，壹是教化、政治皆上基樓閣. 是故治史學者，當求其事之本然，以物解變，爰及法度. 而難之者，謂其說樸陋，上基樓閣，重與基等. 馬學對曰，食貨為基，非唯此之基，史變揭桓，在乎事實殖產，故上下通變也. 然則難之者云，若上下通變，則美競存者固已陋矣，唯變所適，而食貨、法度，猶雞視卵. 馬學對曰，公產，天下之達志也，食貨之外筌蹄耳. 辛格論曰，達志云者，非學乃玄，故寡信. 米塞斯，奧地利學人也，其說以食貨非基，人意為基. 右論唯物史觀.
密爾之言，怠惰，人性之自然，苟日怠，日日怠. 是以市場以物競為激，不生則不食，必孜孜求之而後可. 而社會主義，尚均平以遂性，其於生計則唯害也. 傅里葉之徒不然，謂平等不必為惡，第須合理. 而加爾布雷斯謂，人之邀功之心，馬克思未及知也，然微是，不足有今日之富，宜使民自然. 右論激勵問題.
宗市場者，排馬學，又排計劃. 蓋物價者，市場之機杼也，人憑騰抑而算之，以出入其貨. 而利源之充不足，亦由物價見之. 故哈耶克言，物價者，分俵之道也，人各絜矩，以防餘剩、短闕. 而社會主義，無市場，故無物價. 無物價，則算俵之法大異. 蘇聯之所行，他氏之所病. 又計劃訴諸中央，終於極權，尚自繇者不取焉. 右論物價計算.
讓鮑德里亞以今世之商貨，其「符號價值」猶甚於使用價值；復言今世非生產之世，乃消費之世也.
索馬里海賊
索馬里之地，北臨亞丁灣，東瀕印度洋, 西接肯尼亞、埃塞俄比亞，扼紅海之要，享舟楫之便，東非要塞也. 其邦內亂既久，國貧民悍，於是海賊滋生，據水域之仄，恃快船利器，冒天下大不韙，商船往來於茲者，輒被劫掠，皆以重金挾贖. 〇八年十月，列國會謀，歷數匪盜禍亂海事，天下苦其久矣，必制之，乃發兵圍剿.
城崎溫泉驛
城崎溫泉驛，扶桑西日本旅客鐵道之驛也，處乎日本兵庫縣豐岡市城崎町.
分類:日本鐵道驛
叔梁紇
孔紇，世稱叔梁紇，伯夏子，孔丘父也. 為鄹邑大夫，娶於魯之施氏，生女九人，無男. 其妾生孟皮，病足，乃求婚於顏氏. 顏氏有女三人，父問曰：「鄹大夫，先聖王之裔，身長十尺，武力絕倫，三子孰能為之妻. 」二子莫對，其幼徵在進曰：「從父所制. 」父曰：「即爾能矣. 」遂以妻之.
叔梁紇卒，葬於五父之衢，及徵在沒，孔子遷而合葬於防.
然則寢疾，抑或康健
《然則寢疾，抑或康健》，扶桑電視劇，日本電視臺所製. 藤ヶ谷太輔主演.
分類:日本電視臺電視劇 分類:令和電視劇
盈餘
盈餘，資本家所謂利潤也.
資制之生產，蓋今世最大之商貨生產之理也. 其產品以價值而售之. 夫價值者，蓋以準量之泉幣，亦或價格而徵表也. 其所產，悉資本家所有，其以所產之價值同本錢之差，實盈餘也. 若此行為，曰「剝削」也.
夫資本，有兩者並之而構焉，曰定本、曰流本. 定本者，蓋殖質之價值轉徙商貨者也. 流本者，蓋購贖勞工之工力之價值也. 因自始本數不定、至終工力所生之價值不定故，是以「流本」也. 而盈餘，蓋本钱同定本流本之差，或曰默予勞工之價值也.
殖質者，何幾非轉徙其價值而至商貨者邪？悉皆此故，工力蓋資制生產之正質也. 工力者，獨可創價值而殊異於路定之商貨，有特質焉，若無異勞動，若有形勞動. 而工力之利用價值，亦有特質，若生商貨利用價值之利用價值，若生價值之利用價值. 而資本家意於後者也.
盈餘之公式為：
M=W-V-C
建初 (成漢)
建初為十六國成漢之時益州牧（景帝）李特之年號，李流、李雄繼之. 始於公元三〇三年，止於三〇四年九月，凡二年.
盈餘
若夫價值乃定量，盈餘亦定量也. 所謂盈餘量，蓋勞工之工力所生之價值同其購贖工力之價值之差額焉. 維價值律之故，諸種生產機關之勞工所生之價值趨於同，工力商市之競爭促工力之價值趨於平. 由此，盈餘率為：
S/V
然觀資制民羣之歷史，實資本家欲益率而勞工違之也. 今資本家可施有二法，自元盈餘，自比盈餘. 何以解邪？
元盈餘者，蓋以增工時、抑廩給而益率也. 然工人必以明顯違之，則必有涯. 若元盈餘無以為法，則施以比盈餘. 何以及之邪？實發見格致新法以益效程也. 然若諸生產機關悉皆用新法，則餘潤沒.
綜上所言，盈餘之剝削，非在心之事，凡其所為蓋以進其利也.
勞工階級
勞工階級者，以馬克思恩格斯之學，蓋與資產階級相競，而卒傾覆資本主義、克成社會主義之民等也.
《共產黨宣言》述勞工階級之匯歸如下：
無產階級歷數天演之度也. 其始自敵資產階級並於自立也. 初為寡數之勞工、至全廠肆之勞工、至各地生產機關之勞工....然工業之演進所致者，不寧惟是勞工階級之成員劇增，而其公力激進也. ⋯⋯諸勞工乃為聯而違資產階級也. ⋯⋯終焉，海內之鬥爭，蓋由今世舟車會於一也.
法蘭克福學派以天演最深民羣之勞工階級，維有理技術，其革變之能闕矣. 而欲達新社會所需之主體，蓋發達民羣之「稜人」也.
棒球
棒球，日韓謂野球，群競運動也，九人為隊，二隊相為攻守. 守隊投手擲球，攻方擊者棒擊之. 球既出，則擊者續奔場上所設一二三壘以至本壘以奪分；守隊各員務當迅截其球以卻擊者之更進. 攻守迭替者九則賽竟，失分寡者勝之.
欲應粗事
《欲應粗事》，扶桑電視劇，日本電視臺所製. 岩本照、勞羅、渡邊翔太、目黑蓮主演.
分類:日本電視臺電視劇 分類:平成電視劇
中華民國連江縣
中華民國連江縣，又名「馬祖」、「馬祖連江」、「竿塘連江」，屬福建省馬祖列島. 有南竿島、北竿島、高登島、亮島、東莒島、西莒島、東引島、西引島，尚附數嶼，計三十六島礁. 位海峽正北，臨閩江口、敖江口、羅源灣，與大陸僅一水之隔，為海運要衝. 自國軍敗績，國府播臺，連江二分. 僅轄馬祖，治南竿. 兩岸分治之縣，連江為其孤例也，與「大陸連江」相對. 馬祖國家風景區以其為域.
史
民國二十三年，福建省置「竿西聯保辦公處」於北竿，始行保甲，轄西洋、東湧、南竿、北竿、大坵、小坵、高登七島嶼. 明年分置「西洋聯保辦公處」與「竿塘聯保辦公處」. 三十四年，東引改屬連江縣西洋鄉. 二十九年初，「竿塘聯保辦公處」改竿塘鄉. 三十八年，國軍駐各島. 三十九年，廢竿塘鄉，置「馬祖行政公署」，治南竿，分南竿區、北竿區、白肯區、東湧區、四礵區、岱山區、西洋區、浮鷹區八區. 四十一年，國府棄四礵、岱山、西洋、浮鷹四區，餘四區依原縣復制. 馬祖守備區指揮部轉屬金門防衛司令部. 四十二年，棄浪島. 八月，置連江縣於南竿，南竿區改南竿鄉，北竿區改北竿鄉. 置長樂縣於白肯區，轄東湧區、白肯區. 九月長樂縣白肯區分白肯鎮、東肯鄉. 四十三年三月，復置羅源縣於東湧區，東湧區改東湧鄉. 四十四年，馬祖行政公署改「閩東北行政公署」，近督連江、長樂、羅源三縣政務. 七月一日復改「福建省第一區行政督察專員公署」. 四十五年七月，行戰地政務，省奉國防部令，撤「福建省第一區行政督察專員公署」與長樂、羅源二縣，馬祖地區政務授「馬祖守備區戰地政務委員會」，白肯鎮改西犬鄉，東肯鄉改東犬鄉，東湧鄉改東引鄉. 五十四年，國軍重駐浪島，隔年易名亮島. 五十九年，併東犬、西犬為白犬鄉. 六十年，以「毋忘在莒」意易名莒光鄉. 八十一年十一月七日，戰地政務以外，皆行自治，始民選官員. 八十八年，以其域設「馬祖國家風景區」.
政區
馬祖連江縣，轄南竿鄉、北竿鄉、莒光鄉、東引鄉四鄉.
周平公
周平公，姬姓，諱陳，世謂君陳也. 周公之次子，魯公伯禽之弟. 周|西周時周主也. 周公既沒，周成王命君陳分正東郊成周，作《君陳》.
北大路魯山人
北大路魯山人，日本人，本名房次郎. 清操之次男也. 清操，上賀茂神社之社家. 明治十六年三月廿三日，房次郎生於京都市上賀茂北大路町. 三十六年，立志書道，焉乃上京. 翌年，與日本美術展覽會，獲一等賞. 昭和二年，就鎌倉山崎，設魯山人窯藝研究所，又稱「星岡窯」. 廿一年，設「火土火土美房」於銀座. 時有泰西之人旅日，皆盛讚之. 廿六年，野口勇、李香蘭夫妻抵星岡窯，一時寄居焉. 廿九年，洛克斐勒基金會聘之，遊於歐美，行展覧會、演講會. 卅年，政府封以人間國寶，以彰其織部燒之能. 卅四年，感染中華肝吸蟲，遂致肝硬變，就神奈川縣橫濱醫科大學醫院. 十二月廿一日，歿，時年七十六歲.
孔飛力
孔飛力美國漢學家也. 時人譽之美域漢學第二人也. 一九三三年九月九日誕英國倫敦，後卒業哈佛大學，師從名家費正清. 今歲二月十一日卒，國人多引其書而悼，恨漢學又失一能者矣，何則？蓋其人所述造言中國且可稱道者惟四書：《中華帝國晚期的叛亂及敵人》、《叫魂》、《中國現代國家的起源》、《故鄉：海外華人歷史的思考》，而名盛中華，足傳後世. 分類:美國列傳 分類:溫莎列傳
北大路魯山人
引據
分類:昭和列傳
杭州藍色錢江縱火案
杭州林家，殷實敦樸. 僱保姆莫煥晶，厚待之，豈料引狼入室，莫氏性狡黠，嗜賭，屢偷竊欺騙東家，久之恐事發，乃縱火，欲救之表功，火勢倏大，不能救，致女主並三幼子殞命. 二〇一七年六月，明年，依法處決之.
臺澎金馬
臺澎金馬，亦稱臺閩地區、臺灣地區，《修憲條文》稱「自由地區」. 地理之名，亦政治之名. 大陳撤退後，其土實為中華民國所有，咸謂「臺澎金馬」. 與「中國大陸」相對. 中原易鼎，國府播臺，其域涵蓋臺灣及附嶼、澎湖縣、金門縣、馬祖連江縣、烏坵列嶼、東沙群島、南沙群島太平島、中洲礁，以海島成之. 後臺海懸案，常見茲名.
吳奮
吳奮者，漢吳郡人，景子也.
建安八年，景卒. 奮授兵為將，封新亭侯.
卒，子安嗣.
武德
武德，唐高祖李淵之年號也. 始於公元六一八年五月，止於六二六年，凡九年.
擔仔麵
擔仔麵者，臺南小吃也，全名度小月擔仔麵.
其名自臺灣語挑肩擔，首發於晚清，臺南臨海，業以漁主，惟七八月間，風災不斷，捕魚不易，生計頓時艱困，故曰小月. 此間更易其業，至臺南市水仙宮賣麵，是為度小月擔仔麵.
分類:麵
建興 (成漢)
建興為十六國成漢之時成都王（武帝）李雄之年號. 始於公元三〇四年十月，止於三〇六年六月，凡三年.
證明
證明者，辨一命題之正誤也.
紳士之品格
《紳士之品格》，韓劇，首爾放送所製. 張東健、金荷娜、金秀路、金旻鍾、李鐘赫、尹世雅、金正蘭、尹真伊、李宗泫主演.
證明
然數、理、法之證明各異耳. 數者，始乎公理，以理則逐步論之. 理者，按法則測之，若無反證，即證之耳. 法者，今泰西之法，須無可疑之處，方為成耳.
紳士之品格
分類:首爾放送週末特別計畫劇
漢齊悼惠王
漢齊悼惠王諱肥，母高祖微時外婦也. 高祖六年，封齊. 孝惠二年，入朝. 帝與燕飲，上坐，如家人禮. 太后怒. 於是齊王獻城陽郡以尊魯元公主為王太后. 呂太后喜而許之，歸國. 後十三年薨，子襄嗣.
王乃劉盆子遠祖也. "「齊悼惠王劉肥者，高祖長庶男也. 其母外婦也，曰曹氏. 高祖六年，立肥為齊王，食七十城，諸民能齊言者皆予齊王. 」""「五月，立齊悼惠王子六人、淮南厲王子三人皆為王. 」""「二年冬十月，齊悼惠王來朝；高祖庶長子肥也. 朝，直遙翻. 飲於太后前，帝以齊王，兄也，置之上坐. 」""「十年十月，淮南王黥布、梁王彭越、燕王盧綰、荊王劉賈、楚王劉交、齊王劉肥、長沙王吳芮皆來朝長樂宮. 春夏無事. 」"
中華民國憲法
中華民國憲法，乃中華民國憲典也. 民國三十五年十二月二十五日南京制憲國民大會議決通過，明年一月一日國民政府公布、十二月二十五日施行. 全文凡十四章，百七十有五條 ，共七修. 內容以彰顯三民主義、主權在民為理念，保障人民自由權利為依歸，確立五權分立之政府及地方自治，明示中央地方均權制，並列有基本國策.
安德森
安德森者，愛爾蘭學究也，以其書《想像共同體》聞名於世. 一九三六年誕中華民國昆明. 二〇一五年於印尼卒，壽七九. 分類:愛爾蘭共和國列傳
吳安
吳安者，吳吳郡人也.
穆加貝
穆加貝者，津巴布韋總統也. 西曆一九二四年生非洲津巴布韋，以革命當權. 初，津國富裕，於是令驅白人，分土地於黑人，治國三十年，經濟崩潰，通貨膨脹，鈔票發一百萬億元面值亦不得救. 鮐背之年，謹告眾曰，身體尚安，當活百五十歲，必服務國家，及九十九歲，或可退也. 政變忽來，急傳位於妻，其妻壯年，蓋小夫君四十一歲矣. 一九年秋，穆加貝卒於新加坡.
吳安
父奮卒，安嗣爵新亭侯. 安屬魯王孫霸黨，連坐死.
叔祺嗣.
古蘭經
《古蘭經》，一譯《可蘭經》，回教至聖經書也. 凡三十卷百十四章六千二百三十六節. 教徒以爲先知穆罕默德所集錄主之真言. 古蘭者，誦、吟也. 奉教者以其出真主，故誦必大食語，即阿剌伯語. 至於伊朗、中國，或者以波斯語誦之.
彙編
古蘭降示之初，未立文書，皆倚口傳，經以吉卜利勒降示穆聖「願主福安之」曰：「汝舌勿顫，以致吟誦倉猝. 集合并吟誦此降示，固吾之任也. 吾吟誦之時，汝當靜聽吾之所誦. 爾後釋之，固吾之任也. 」
由是先知之時，默記成風，莫分男女，皆時習之，久之，遂出經師以解惑授業.
其教既立，皈依者漸眾，則口傳不足以彌眾望，穆聖遂遴選眾徒得心力者，納經於文，始有編集焉. 然時以紙貴，不可多得，多以木板，石片，棗葉，畜皮，肩胛骨為之.
古蘭之彙編，多據兩處，其一曰眾人之所誦者，其二曰弟子所錄者，既彙之，必加勘，文不對口者并不存，經曰：「吾確已降示教誨，吾固為教誨之護法者. 」
定本
自初本定稿以降數年，天方之疆倍之，教徒之眾亦倍之，惟言語不通，無以揚正理，公元六四五年，敘利亞，伊拉克二地以釋經之道不同，幾相侵攻，督軍侯宰法急奔歸京，報之於奧斯曼，奧斯曼聞之，命速取初本，仍以薩比特主修，三人輔之，言語以麥加古萊氏音為正音，復立章節之先後，既成，盡焚古蘭諸異本，以彌分歧，是為奧斯曼定本
諸章
傳曰先知先居麥加，後麥地那時得真言. 故經分麥加、麥地那二部.
沉澱
夫沉澱者，溶液間難溶之質也. 亦有聚、積之意.
緬甸國防軍
縮圖|軍旗 緬甸國防軍者，音譯塔瑪都，緬甸之官軍也.
吳祺
侄安死，祺嗣，封都亭侯.
卒，子纂嗣.
神仙傳
《神仙傳》者，繼《列仙傳》後之仙傳集也，爲晉葛洪士所撰，世傳神仙事，以證其真實. 書中多述求道者修道之方，云求道者需依明師之真理；信師從師，乃通羣心厲與試. 書亦言云云祕方，乃求道者成仙之所恃也. 《神仙傳》原書亡於元，明有《廣叢書漢魏》、《晉毛本》二輯本.
卷一
廣成子 若士 沈文泰 彭祖 白石生 黃山君 鳳綱
卷二
皇初平 呂恭 沈建 華子期 樂子長 衛叔卿 魏伯陽
卷三
沈羲 陳世安 李八伯 李阿 王遠 伯山甫
卷四
墨子 劉政 孫博 班孟 玉子 天門子 九靈子 北極子 絕洞子 太陽子 太陽女 太陰女 太玄女 南極子 黃盧子
卷六
淮南王 李少君 王真 陳長 劉綱 樊夫人 東陵聖母 孔元 王烈 涉正 焦先 孫登
卷九
壺公 尹軌 介象
卷十
董奉 李根 李意期 王興 黃敬 魯女生 甘始 封君達
廉頗
廉頗者，趙之良將也. 趙惠文王十六年，廉頗為趙將伐齊，大破之，取晉陽，拜為上卿，以勇氣聞於諸侯.
秦伐趙，拔石城. 明年，復攻趙，殺二萬人. 秦王使使者告趙王，欲與王為好會於西河外澠池. 趙王畏秦，欲毋行. 廉頗、藺相如計曰：「王不行，示趙弱且怯也. 」趙王遂行，相如從. 廉頗送至境，與王訣曰：「王行，度道里會遇之禮畢，還，不過三十日. 三十日不還，則請立太子為王. 以絕秦望. 」王許之，遂與秦王會澠池.
是歲，廉頗東攻齊，破其一軍. 居二年，廉頗復伐齊幾，拔之. 後三年，廉頗攻魏之防陵、安陽，拔之.
趙惠文王卒，子孝成王立. 七年，秦與趙兵相距長平，時趙奢已死，而藺相如病篤，使廉頗將攻秦，秦數敗趙軍，趙軍固壁不戰. 秦數挑戰，廉頗不肯. 趙王信秦之間. 因以括為將，代廉頗. 趙括紙上談兵，秦將白起敗之，悉阬數十萬趙降卒. 趙前後所亡凡四十五萬.
明年，秦兵遂圍邯鄲，歲餘，幾不得脫. 賴楚、魏諸侯來救，乃得解邯鄲之圍.
自邯鄲圍解五年，而燕用栗腹之謀，曰趙壯者盡於長平，其孤未壯，舉兵擊趙. 趙使廉頗將，擊，大破燕軍於鄗，殺栗腹，遂圍燕. 燕割五城請和，乃聽之.
趙以尉文封廉頗為信平君，為假相國. 廉頗之免長平歸也，失勢之時，故客盡去. 及復用為將，客又復至. 廉頗曰：「客退矣. 」客曰：「吁. 君何見之晚也. 夫天下以市道交，君有勢，我則從君，君無勢則去，此固其理也，有何怨乎？」
居六年，趙使廉頗伐魏之繁陽，拔之. 趙孝成王卒，子悼襄王立，使樂乘代廉頗. 廉頗怒，攻樂乘，樂乘走. 廉頗遂奔魏之大梁. 其明年，趙乃以李牧為將而攻燕，拔武遂、方城. 廉頗居梁久之，魏不能信用. 趙以數困於秦兵，趙王思復得廉頗，廉頗亦思復用於趙. 趙王使使者視廉頗尚可用否. 廉頗之仇郭開多與使者金，令毀之. 趙使者既見廉頗，廉頗為之一飯斗米，肉十斤，被甲上馬，以示尚可用. 趙使還報王曰：「廉將軍雖老，尚善飯，然與臣坐，頃之三遺矢矣. 」趙王以為老，遂不召.
楚聞廉頗在魏，陰使人迎之. 廉頗一為楚將，無功，曰：「我思用趙人. 」
廉頗卒死於壽春，墓亦在此.
博涅亞
博涅亞者，高棉吳哥王朝末帝也. 《殊域周咨錄》作參烈婆毘牙，《明史》稱參烈昭平牙. 遷都金邊降為柬王，帝國乃沒. 分類:吳哥本紀
巴黎愛人
《巴黎愛人》，韓劇，首爾放送所製. 朴新陽、金諪恩、李東健主演.
分類:首爾放送週末特別計畫劇
渤海國
渤海，古方國也，初號震，其王姓大氏. 靺鞨之種. 唐既滅高句麗，粟末靺鞨率眾居挹婁之東牟地，直營州東二千里，南北抵新羅，東抵窮海，西抵契丹，後盡得扶餘沃沮弁韓朝鮮. 海北諸國，地方五千里，有五京，曰上京龍泉府、曰東京龍原府、曰中京顯德府、曰南京南海府、曰西京鴨綠府，十五府、六十二州. 唐中宗封為渤海郡王，因改號渤海. 其王數遣諸生詣京師太學，習識古今制度，所以其人材亦遂挺出，立功中國，列於朝右者不乏，至是遂為海東盛國. 歷唐、梁、後唐，朝貢不絕. 後為遼所滅，儘得其地，享國二百餘年，凡十五主. 其王子有亡入高麗者.
渤海世系
渤海出靺鞨粟末部突地稽之後
乞乞仲象
渤海高王大祚榮 始封郡王，改號渤海
渤海武王大武藝
大元義
渤海成王大華璵
渤海康王大嵩璘
渤海定王大元瑜
渤海康王大言義
渤海簡王大明忠
渤海宣王大仁秀
大彝震
大玄錫
大瑋瑎
大諲譔
降遼，國除
岳雲
岳雲，宋將岳飛養子也，重和二年生. 年十二，從飛征伐，數立奇功，飛輒隱之. 每戰，以手握兩鐵椎，重八十斤，先諸軍登城. 襄漢平，功在第一，飛不言. 逾年，銓曹辯之，始遷武翼郎，終左武大夫、提舉醴泉觀. 紹興十一年十二月廿九斬於市，年二十三.
孝宗初，與飛同復元官，以禮祔葬，贈安遠軍承宣使.
李奎報
李奎報，初名仁氐，字春卿，高麗京畿道黃驪縣人. 父允綏，嘗拜戶部郞中. 奎報幼聰敏，九歲能屬文，時號奇童. 稍長，經史百家佛老之書，一覽輒記. 其赴監試，夢有奎星報以居魁，果中第一，因改斯名. 明宗二十年，登同進士第. 嫌末科欲辭之，父責之切，且無舊例，不得辭. 因醉謂賀客曰：「科第雖下，庸詎知不三四度鑄門生者乎？」 坐客掩口竊笑. 時李仁老、吳世才、林椿、趙通、皇甫抗、咸淳、李湛之等，自以爲一時豪俊，結爲友，稱七賢，每飮酒賦詩，旁若無人. 世才死，湛之謂奎報曰：「子可補耶？」 奎報曰：「七賢豈朝廷官爵而補其闕耶？未聞嵇阮之後有承乏者. 」皆大笑. 又令賦詩，奎報口號其一句云：「未識七賢內，誰爲鑽核人？」一坐皆有慍色. 宰相趙永仁、任濡、崔詵、崔讜等，上書薦之，爲不平者所抑，久不調. 神宗二年，始補全州司錄，爲同僚所忌，見替. 東都叛，命將討之，以及第未官者充修製，人皆以計避. 奎報慨然曰：「予雖怯懦，避國難非夫也. 」遂從軍，爲兵馬錄事兼修製. 及還，論賞將士，奎報獨未得官. 後禁省諸儒上書交薦，權補直翰林院. 崔忠獻使作《茅亭記》，覽之嘉賞，遂爲眞. 自是，忠獻屢招致，走筆賦詩，驟遷司宰丞. 高宗初，以詩贄忠獻，求㕘職階除，忠獻以其詩示其府典籤宋恂曰：「此子高亢，意不止此. 若直除㕘官，則亦人望也. 」乃拜右正言知制誥，歷左右司諫. 八關會有闕賀表者，奎報欲彈，琴儀固止. 忠獻聞而劾之，貶奎報爲桂陽副使，尋以禮部郞中起居注召還，累拜左諫議大夫、翰林學士，判衛尉事. 以事流猬島. 踰年，召判秘書省事. 時蒙古兵壓境，屢加徵詰，奎報久掌兩制，製陳情書表，帝感悟撤兵. 王大嘉之，特授樞密副使、右散騎常侍，進知門下省事、戶部尙書、集賢殿大學士，陞政堂文學、守太尉，㕘知政事. 二十三年，上表乞退. 遣近臣敦諭起之. 明年，三上表固辭，王重違其志，特加守太保、門下侍郞平章事致仕，辭命猶皆委之，俸祿如故. 二十八年卒，年七十四，謚文順. 性豁達，不營生産，肆酒放曠. 爲詩文不蹈古人畦徑，橫騖別駕，汪洋大肆，一時高文大冊，皆出其手. 三掌禮闈，所得多名士. 有集五十三卷行于世. 子灌、涵、澄、濟，涵登第，仕至司宰少監，子益培.
吳纂
吳纂者，吳吳郡人也.
父祺卒，纂嗣爵都亭侯.
纂妻即滕胤女也，胤被誅，並遇害.
光源氏
引據
分類:日本辭章
剝削
剝削者，馬氏有二解：若公意，若專意，詳解於其下.
其公意者，蓋「利用」之意，以利而為某事之謂也. 《資本論》言：「夫勞工而為父母，可憤之事蓋似販奴人而販易孩童也. ⋯⋯蓋資本主義之諸偽善所為、所存、所用之獸行，然其以高高在上之位而檢點之. 」 以此觀之，「剝削」乃貶義也.
其專意者，蓋質功持世論之專詞也. 縱民羣歷史，殖力浮於生存所需，而有餘力經緯自然者，則餘貨生. 此民等存於民羣之本原也. 而餘貨支配於寡者，則剝削見.
馬學之中，民等以玄際而存，然「玄際」者，蓋模法所蘊之剝削方式也. 民等之牴牾，以剝削而起焉，因其緣故，凡民等存於民羣者，悉有剝削所需之實力也. 若資制模法，剝削之徵表乃工業資本家而篡勞工階級之盈餘也，而他剝削民等，亦與其事. 剝削之本原，乃殖質之私有也.
若資制模法，異乎前者，以其剝削非暴戾而及之. 盈餘者，蓋因工力所產之價值之差於本錢也，然所產為資本家所有. 而古典政經學以剝削出乎勞動同廩給之有異而使之. 馬克思則以勞動同工力非同理也. 蓋前者而生盈餘，後者而生商貨之價值. 故資制之剝削，蓋佯以自繇平等而為之.
資本論中有言：
夫工力之買賣，蓋流通域之商貨流貤內而及之，然流通域者，實人種原權之天地也. 而主之乾坤者，蓋自繇、平等、所有權、邊沁也. 夫自繇者，蓋商貨之買賣，悉皆心理之自繇也....夫平等者，蓋此悉皆商貨，以等價之泉幣而交換之. 夫所有權者，惟其支配其所有也. 而邊沁以為，蓋交換二家待其己利也.
然若吾輩同持泉幣者與持工力者，棄其領域，隨之而入密室，上書「非公莫入」，以窺資本何以為產，資本所由產，則得財之方終顯然焉.
其所謂「得財之方」，即剝削也. 自馬公揭白其衣，鄙俚計學則嘗佯以新衣也. 若中古之剝削，其模法明示可見焉，而資制模法，蓋獨一而掩之者也. 由上緣故，若欲揭白之，則需迂於民羣食貨而及之也.
若夫資模所用之術，使之佯計量之衣也. 維利率者，蓋盈餘、定本、流本之全數預付資本之多寡以衡單數資本之大小也. 或曰其據全數預付資本之多寡而定剩餘價值之多寡也. 然資本擴充，利率趨向下焉，以掩剝削律伴之而升也. 夫此情形，則剝削蓋盈餘同必要勞動之比，剝削律為盈餘同流本之比也.
太和 (後趙)
太和為十六國後趙之時明帝石勒之年號. 始於公元三二八年二月，止於三三〇年八月，凡三年.
秘密花園 (韓國電視劇)
《秘密花園》，韓劇，首爾放送所製. 玄彬、河智苑、尹相鉉、金思朗主演.
分類:首爾放送週末特別計畫劇
琉球國
琉球國在東海之上，據山而立國. 居海道要衝處，商賈輻輳，號「萬國津梁」.
史
初，琉球不通中國. 《中山世譜》云：天地開闢之初，東海不足居處. 時有一男一女，生於大荒際，男名志仁禮久，女名阿摩彌姑，運土石，築琉球山川. 山川既成，天帝之子下界，生三男二女：長男為天孫氏，國君始也；二男為按司始；三男為百姓始；長女為君君之始；次女爲祝祝之始.
天孫氏之裔為王，既而交讓，相傳凡二十五紀，歷萬七千八百有二年，為奸臣利勇所篡. 天孫既亡，浦添按司舜天以兵平之，代王琉球. 傳三世，英祖受禪. 時值元季，元世祖遣官招諭之，不能達；元成宗遣兵來攻，亦不能克. 明洪武初，英祖裔孫政微德衰，按司蜂起稱雄，國分為三：曰山北、曰中山、曰山南. 五年，明太祖遣使告其國. 中山王察度遣弟泰期朝貢，琉球始通中國. 十六年，山北王怕尼芝、山南王承察度亦遣使朝貢. 時三王爭雄，互相攻伐，民不聊生. 太祖乃命內史監丞梁民賜之勅，令罷兵息民，三王並奉命.
時中山王武寧，言足飾非，辯足拒諫，奢侈宴遊，荒於酒色；諫者罪之，諛者悅之. 壞覆先君之典刑，國人敢怨而不敢言. 南山佐敷太守尚巴志甚得民心，遂北伐中山奪其國，立父思紹為王. 巴志有治世安民之能，能輔翼父王，發政施仁；有功者賞，有罪者罰. 臣民皆悅，中山益強. 乃北伐攀安知，南平他魯每. 宣德四年，尚巴志一統三國，都首里，更號「琉球」，遂開尚氏之基. 巴志薨，子忠立. 其後兄弟叔姪爭位，篡弒頻仍. 景泰四年，泰久立，琉球始安. 是時，琉球商賈輻輳，大致昇平. 王命輔臣鑄萬國津梁巨鐘，懸於臨海寺，以誌其功績. 泰久薨，子德立. 尚德好大喜功，殘害益甚. 群臣不堪其虐，弒尚德而立其臣圓.
萬曆間，日本國關白欲伐朝鮮，遣使往招琉球，不從. 三十七年，日本薩州遣勁兵三千入境，先破今歸仁，俘守將向克祉及大臣馬良弼等；後至那霸，敗鄭迵、毛繼祖之師，國中震恐. 三月初二破首里，殘破其都，大肆焚掠，擄其王. 旋釋歸. 日人遣兵守其國，以監其內政. 自是，琉球兼附日本薩州.
同治十年、明治四年，日本廢藩置縣，詔琉球國改琉球藩. 明治十二年，詔廢琉球藩，改沖繩縣. 琉球王泰遣使赴清，盡訴其事. 清亦交涉於日本，日本不報. 其後光緒二十年，清為日本所敗，琉球遂為日人所據.
明清之世，琉球數遣使朝貢於中華，朝廷雖厭其煩，不能卻也. 故《明史》嘉之曰「虔事天朝，為外藩最」云云.
制度
琉球之王號曰琉球國中山王，尊稱曰御主加那志前. 王妃曰按司加那志. 其王族皆稱按司. 蓋按司者，球語主之意也. 其國總揆曰攝政，掌司儀之事. 國之政事分委於職官. 其最尊者曰三法司，率王之母舅、妻父任之. 其次有察度官，以司刑名；有耳目官，以資訪問；有那霸官，以理錢穀. 王舅、法司及紫巾官，稱某地親方；三品以下黃帽官，皆稱親雲上，未有地方者，稱某里之子親雲上，或稱某筑登之親雲上. 從六品敘德郎，從七品敘功郎，皆稱某掟親雲上. 八品黃帽官稱某里之子，領地方者，稱某地里主. 九品紅帽官稱筑登之. 未入流，皆不稱姓名也.
其國刑法有死刑三：一淩遲、一斬首、一槍刺；輕刑五：一流、一曝日、一夾、一枷、一笞. 其執法甚嚴，不徇情面，即官長父子兄弟犯法，輕則徙流重則處死，不曲庇絲毫也.
民俗
男女皆以白紵纏髮，從頂後盤繞至額. 男人用鳥羽爲冠，裝以珠貝，飾以赤毛，形製不同；婦人以墨黥手爲文，以羅紋白布爲帽，其形正方. 皆織樹皮并雜色紵及雜毛以爲衣，製裁不一. 綴毛垂螺爲飾，雜色相間. 下垂小貝，其聲如珮. 綴鐺施釧，懸珠於頸. 又織藤爲笠，飾以毛羽. 獵漁者之家，必安獸頭於門戶上.
俗事山海之神，祭以酒肴；或累石繫幡，以爲神主. 嫁娶以酒肴、珠貝爲聘. 或男女相悅，便爲匹偶. 婦人產後，以火自炙，令汗出，數日便平復. 凡有宴會，止以一盞，輪流飲之，共飲頗醉. 一人唱，眾皆和，音頗哀怨. 或令女子搖手而舞. 偶得異味，先進尊者，而後少者食之.
其病死者氣將絕，擧至庭，氣絕，則親族哭泣相弔. 後洽其屍，去腐收骨，以布纏之，裹以葦席，親土而殯，上不起墳. 子爲父者，數月不食肉.
男子不去髭，亦不羽冠，但結髻於首後. 凡有職者簪一金簪，漢人之裔則結於髮之中，俱以色布纏其首. 衣制皆寬博交衽，袖廣二尺，口皆不緝，特短袂，以便作事. 襟率無鈕，總名衾. 男束大帶，長丈六尺，寬四寸以為度，圍腰四五轉，而收其垂於兩肋之間. 煙包、紙袋、小刀、梳篾之屬皆懷之，故胸前襟常縐起凸然. 其肋下不縫者，惟幼童及僧衣為然. 僧別有短衣如背心，謂之斷俗.
球國衣冠之制，始於尚真王治世之時. 康熙四十五年，程順則纂《琉球國中山王府官制》而善之. 至尚敬王治世，法司蔡溫又善之，遂成九品官階，似中華之九品官人也.
琉球土產無鬥鏤樹，亦無胡椒，硫磺雖產自北山，而取之亦甚艱. 無熊羆豺狼虎豹猛獸，是以多野馬牛豕價廉甚. 每一值銀二三錢而已. 牲雖賤，人有終歲不獲食者，貧約故也. 然球國孤懸東海之中，有南番酒，出自暹羅； 茶皆從日本至， 其煙、刀、紙張、摺扇、漆器之類，亦皆來自日本. 各色錦帽、錦帶，本國皆無之，閩中店戶別織布與之. 扼中華、日本、南洋之要衝，是故商賈輻輳，極盛一時，號曰「萬國津梁」. 前尚氏當國時，鑄幣二：曰大世通寶，曰世高通寶. 至後尚氏，鑄金圓世寶、中山通寶. 及尚質王立，鑄鳩目錢，通行國中. 其錢環如鵝眼，無輪廓；貫以繩，積長三寸許. 連四貫而合之，封以紙，上有鈐記. 然其外交通貨，用中華之永樂通寶、日本之寬永通寶.
政區
其國有府凡三，曰中山，曰北山，曰南山. 又有三十六島，星羅碁布，環國如藩，皆隔海之地也.
三府五州三十五郡：俗叫府州曰方，又叫郡曰間切.
中頭中山府五州：首里三平等、那霸、泊，十一郡：西原、浦添、宜野灣、北谷、讀谷山、越來、美里、中城、勝連、與那城、具志川是也. 原有八郡，康熙年間分爲十一郡.
島尻南山府十五郡：真和志、南風原、東風平、大里、佐敷、知念、玉城、摩文仁、具志頭、喜屋武、真壁、高嶺、兼城、小祿、豐見城是也. 原有十四郡，康熙年間分爲十五郡.
國頭北山府九郡：恩納、金武、久志、名護、羽地、本部、今歸仁、大宜味、國頭是也. 原有五郡，康熙年間分爲九郡.
三十六島：
庇郎喇、姑李麻、烏噶彌、伊奇麻、面那、伊良保、達喇麻.
以上七島，總稱之曰宮古島.
以上九島，總稱之曰八重山.
又曰大平山、姑達佳、津奇奴、巴麻、伊奇、姑米、東馬齒山、西馬齒、度那奇、阿姑尼、椅世麻、葉壁、硫磺島、度姑、由論、永良部、由呂、烏奇奴、佳奇呂麻、烏世麻、奇界.
凣管轄之島，星羅碁布，環國如藩，皆隔海之地也. 衣服容貌，自古至今，總受中山一統之制，而與他國不類. 自明以來，中華人所稱琉球三山六六島者，即是也.
二〇二二年布法羅槍擊案
二〇二二年五月，美國紐約州布法羅市，有少年讓德龍，血氣方剛，著戰術裝備，戴直播頭盔，闖路旁超市，遇所見黑人，輒持槍射擊，莫有能攔者，竟致十死三傷. 警方逮之.
中國共產主義青年團
縮圖|團旗 中國共產主義青年團者，中共之青年組織也. 民國十一年立，初名中國社會主義青年團. 一九四九年復設中國新民主主義青年團，五七年改為現名.
木衛二
木衛二，亦稱歐羅巴者，木星之衛星也. 論及大小，居諸衛星第六，木衛第四. 義大利人伽利略就而考之，乃伽利略衛星之一.
丹
縮圖 丹，緬甸外交家，第三任聯合國秘書長也. 一九〇九年一月廿二誕英屬印度緬甸省班達諾. 習史於仰光大學，卒業返鄉，授業於班達諾中學. 二十五歲任校長，時任校監努友之. 四八年緬甸聯邦立國，總理努拜丹為廣播處長. 七四年十一月廿五卒於花旗紐約市，年六五. 民尊丹，獨夫奈溫妒之，禁人參拜.
分類:聯合國秘書長 分類:英屬印度列傳 分類:英屬緬甸列傳 分類:緬甸聯邦列傳
丁寶楨
丁寶楨，字稚璜，貴州平遠人. 清咸豐三年進士，選庶吉士. 母喪里居，遵義楊隆喜反，斥家財募壯士八百捍鄉里，戰始不利，繼獲大勝. 服闋，會苗、教蜂起，巡撫蔣霨遠奏留軍，特旨授編修，增募至四千人，復平越、獨山諸城. 十年，除知岳州府，始罷遣所募兵. 虧餉巨萬，乃陳五百金案上，語眾曰：「與諸君共事久，今庫饋詘，徒手歸，奈何？」眾泣曰：「公毀家紓難，我等敢他求乎？」遂去. 越歲，調長沙. 有客軍數千，以無主將譁變，立請大府貸發三萬，斬五人，事遂定.
而其誅安得海事尤著人口. 安得海者，以奄人侍慈禧太后，頗用事. 八年秋，乘樓船緣運河南下，旗繒殊異，稱有密遣. 所過招納權賄，無敢發者. 至泰安，寶楨先已入告，使騎捕而守之. 安得海猶大言，謂：「汝輩自速辜耳！」傳送濟南，寶楨曰：「宦豎私出，非制. 且大臣未聞有命，必詐無疑. 」奏上，遂正法. 河決鄆城侯家林，運道梗，河臣議次年興工，寶楨謂宜及水涸時，力疾請自任. 水齧堤，植立不退，費半功倍. 又塞銅瓦廂決口，駐賈莊. 聞日本構釁，遂密陳海防計，請築山東煙台、威海、登州砲台，設濼口製造機器局，從之.
異端
異端，甚異主流之信仰、思想抑學說也，亦謂持是信仰、思想抑學說者. 異端不必為叛教之明棄其教也，亦不同於褻瀆之不敬神與聖物也，然異端者有違正統，固常以褻瀆責之.
丁寶楨
光緒二年，代吳棠署四川總督. 至即嚴劾貪墨吏，澄肅官方，建機器局，修都江堤，裁夫馬以恤民，革陋規以卹吏. 又改鹽法，官運商銷，置總局瀘州，其井灶分置廠局，鹽岸分置岸局，歲增帑金百餘萬. 而猾商姦吏不便所為，爭中以蜚語，於是臺諫交章糾奏. 寶楨已坐堤毀鐫秩矣，而言者復劾停機器局，褫監工成綿龍茂道丁士彬、灌縣令陸葆德職，而尤龂龂爭鹽務. 上以川鹽有成效，勿為動. 已而成都將軍恆訓覈覆堤工，亦摭及鹽運病商民、流弊大，寶楨抗辯. 上慮寶楨惑浮言，敕勿易初念. 尋予實授. 寶楨彌自警勗，益興積穀，嚴督捕. 治蜀凡十年，初蒞事時，郭內月有盜劫，至是誅匪幾盡，聲為道不拾遺. 十一年，卒官，贈太子太保，諡文誠，予山東、四川、貴州建祠.
異端
「異端」一詞，常用於宗教，尤基督教、猶太教與伊斯蘭教，逆宗教要理或公認信仰之教派或學說也，亦指任何異於公認觀點、無關緊要、或眾皆棄絕之說.
丁寶楨
寶楨嚴剛有威. 其初至山東也，僧格林沁方蹙捻淄川，頗貴倨，見司道官不設坐. 寶楨投謁，告材官啟王，坐則見，否則罷，左右皆大驚. 王服其強，為改容加禮. 敬銘聞之，大稱異，至之日，親迓於郊. 自是事無大小，皆諮寶楨而後行. 至今言吏治者，常與沈葆楨並稱，尤勵清操. 喪歸，僚屬集賻，始克成行雲.
異端
古時，曾今有時，基督教、猶太教與伊斯蘭教等宗教與文化，或有責以為異端者，或絕罰，或乃死刑.
周定公
周定公，諸姬，周|西周時周君，在周厲王至宣王時，周公之後也. 厲王三十七年，厲王暴虐，國人暴亂髮. 厲王奔，定公與召穆公共政，史稱共和行政或周召共和也. 後十四年，厲王崩. 太子靜立，是為宣王，共和行政乃終.
引據
分類:周公世家
田邊咖啡館
縮圖|門前之匾 田邊咖啡館者，詩琳通公主所立咖啡店也. 位泰國巴吞他尼府探耶武里縣，二〇一八年九月廿九日開張.
兼查
分類:公司
二〇二二年湯加海底火山爆發
湯加，在南太平洋，撮爾島國也，漁業興旺，百姓安居，民以胖為美. 二〇二二年，其國海域火山頻發，季冬，再噴發，烈焰高百丈，生蘑菇雲，煙灰遮天蔽日，天翻海沸，千年罕見也，引大海嘯，舉國通訊中斷，環太平洋皆波及，寰球驚詫. 亡者有八人.
秦漢三國四方稱王者列表
此表列秦以建各方稱王者也.
西楚
秦亡，分楚而立. 楚將項籍之國也 漢王邦亡之
衡山
秦亡，分楚而立. 番君吳芮之國也 屬漢，分長沙國於臨江，以芮王之
臨江
秦亡，分楚而立. 楚柱國共敖之國也 漢王邦亡之
九江
秦亡，分楚而立. 楚將英布之國也 身降漢，地屬楚. 後封漢淮南王
趙及恆山
秦二世元年八月武臣起於趙 分代國，更名恆山 代王歇復王趙 漢王邦亡之，以故恆山王耳為趙王，屬漢
代
秦亡，分趙而立. 故趙王歇之國也 恆山王耳降漢，代王歇復王趙，以陳餘為代王 漢王邦亡之
齊及臨菑
秦二世元年九月田儋起於齊 分濟北、膠東二國，更名臨菑 為西楚霸王擊殺，復封故齊王假為假王 王榮弟橫擊王假，王假敗走楚，為所殺. 橫立榮子廣為齊王 漢將韓信擊殺廣，漢王邦以信為齊王 天下定，徙封楚
濟北
秦亡，分齊而立. 齊將田安之國也 齊王榮亡之
膠東
秦亡，分齊而立. 故齊王市之國也 齊王榮亡之
燕
秦二世元年九月韓廣起於燕 分遼東 復叛，平之，立盧綰為燕王
遼東
秦亡，分燕而立. 故燕王廣之國也 燕王荼亡之
韓
秦二世二年六月韓成起於韓 分河南 匈奴圍之，王信以國降，後為漢擊殺
河南
秦亡，分韓而立. 楚將申陽之國也 降漢
塞
秦亡，分關中而立. 秦長史司馬欣之國也 降漢
雍
秦亡，分關中而立. 秦將章邯之國也 漢王邦亡之
翟
秦亡，分關中而立. 秦都尉董翳之國也 降漢
百越
秦始皇帝發兵平百越，雖置郡縣，實不有之. 二世內亂. 百越地皆自立.
新亡後
漢二百歲為王莽所篡，改國號新，不世至亂，蜀隴皆有僭位者. 漢光武帝中興漢室，復定.
成家
更始立，賊冒漢將侵蜀中，故新導江卒正公孫述，假輔漢將軍、蜀郡太守、益州牧號，定蜀中，抗於更始. 自為蜀王 建武元年蜀王述自為天子，號成家 建武十二年，漢大司馬吳漢入蜀，亡之
朔寧
更始立. 天水隗囂據郡，建元漢復，以漢上將軍執事. 後降更始，更始敗，囂還郡. 後歸漢，不朝，復反. 歸成家，封朔寧王 為漢所亡
三國間
又二百歲，漢傾，三國鼎立六十年，晉代魏興，天下遂一.
仲家
興平二年，左將軍袁術稱帝九江,建偽都壽春 兵敗北投袁譚，道中為劉備所獲，吐血死 據傳袁術國號為"成"另有此說
魏
延康元年，漢獻帝禪讓曹丕，改國號魏.
晉王炎目魏祚之衰，殆非一世，遂有僭立之心. 未幾，使何曾、王沈、賈充、裴秀開府. 曾等皆王鷹犬也. 魏元帝陰知其意，使太保鄭沖奉策讓國. 王辭再三，受之. 咸熙二年冬十二月丙寅，王即位於南郊，改元泰始.
漢|季漢
延康元年，漢獻帝禪讓曹丕，改國號魏. 漢中王備以為獻帝遭禍，自嗣漢統於蜀中 炎興元年，魏將鍾會、鄧艾入蜀，季漢亡
吳
漢末大亂，討逆將軍孫策平江東. 策死，弟權嗣位. 魏代漢興，權歸魏，封吳王 黃初三年，王權建元黃武，八年稱吳帝 晉亡之
據
分類:秦列傳 分類:漢列傳 分類:三國列傳
韓信
布衣時，貧無行，不得推擇為吏，數從其下鄉南昌亭長寄食，亭長妻患之，乃晨炊蓐食. 食時信往，不為具食. 信怒，竟絕去. 信釣於城下，諸母漂，有一母見信饑，飯信. 信喜，謂︰「必有以重報母. 」母怒曰︰「大丈夫不能自食，吾哀王孫而進食，豈望報乎. 」淮陰屠中少年有侮信者. 眾辱之曰︰「信能死，刺我；不能死，出我褲下. 」於是信俛出褲下. 人皆笑，以為怯.
及項梁渡淮，信仗劍從之，居戲下，無所知名. 項梁敗，又屬項羽，羽以為郎中. 數以策干項羽，羽不用. 漢王入蜀，信亡楚歸漢，未得知名，為連敖. 坐法當斬，適見滕公. 滕公奇其言，壯其貌，釋而不斬. 言於上，以為治粟都尉，上未之奇也.
信數與蕭何語，何奇之. 至南鄭，道亡，何自追之. 言上曰︰「如信者，國士無雙. 」於是召信拜大將，擇良日，齋戒，設壇場，具禮. 遂聽信計，部署諸將所擊. 漢二年八月，以信為左丞相，擊魏，定魏為河東郡，東，北擊趙、代，破代兵，擄趙軍，發使使燕，燕從風而靡. 六月. 漢王拜信為相國. 漢四年，平齊. 立信為齊王. 漢王困固陵，用張良計，召齊王信，遂將兵會垓下.
項羽已破，高祖襲奪齊王軍. 漢五年正月，徙信為楚王，都下邳. 漢六年，人有上書告楚王信反. 高帝以陳平計，發使告諸侯會陳，將游雲夢，實欲襲信. 高祖至楚，信謁上. 上令武士縛信，載後車. 遂械繫. 至雒陽，赦信罪，以為淮陰侯，信稱病不朝，居常鞅鞅，羞與絳、灌等列.
漢十一年，陳豨反. 上自將往，信病不從. 乃謀與家臣夜詐詔赦諸官徒奴，欲發以襲呂后、太子. 其舍人得罪於信，信囚，欲殺之，舍人弟告信反狀於呂后，呂后乃與蕭相國謀，詐舍人從上所來，言豨已得死，群臣皆賀. 信入賀，呂后使武士縛信，斬之. 夷三族. 遺有《兵法》三篇.
鄭燮
鄭燮，字克柔，號板橋，清江蘇興化人，康熙三十二年生. 乾隆元年進士. 工詩、詞，善書、畫. 詩詞不屑作熟語. 畫擅花卉木石，尤長蘭竹. 蘭葉之妙以焦墨揮毫，藉草書中之中豎，長撇運之，多不亂，少不疏，脫盡時習，秀勁絕倫. 書亦有別致，隸、楷參半，自稱「六分半書」. 間亦以畫法行之. 印章筆力朴古逼文、何. 為人疏放不羈，以進士選縣令，日事詩酒，及調濰縣，因歲饑為民請賑，忤大吏，罷歸，居揚州，聲譽大著. 恣情山水，與騷人、野衲作醉鄉遊. 時寫叢蘭瘦石於酒廊、僧壁，隨手題句，觀者歎絕. 著有板橋全集，手書刻之. 所作賣畫潤格，傳頌一時. 為「揚州八怪」之一. 乾隆三十年卒，年七十三.
斯蒂芬威爾海特
史蒂芬·威爾海特，美國俄亥俄州人，計算機科學家也，昔年研究圖形交換，發明動圖，開一代表示之先，其圖酷炫，體小易傳，兼容諸系統，風靡互聯網，於今卅餘載矣，而長盛不衰. 二〇二二年二月，威爾海特公卒新冠於俄亥俄州辛辛那提，享壽七十有四.
周桓公
周桓公，姬姓，諱黑肩，即周公黑肩. 春秋時周主，周公之後，公爵也.
傳
周桓王三年，其勸桓王禮於鄭莊公，桓王不聽. 十三年，王親率師伐鄭，虢公林父將右軍，統蔡、衛軍；周公黑肩將左軍，統陳師. 然，周師大敗，桓王亦被創.
二十三年，桓王崩，莊王立. 莊王三年，周公黑肩欲立王子克而弑莊王，辛伯諫，周公不聽，辛伯遂告於王，周公黑肩被誅，王子克奔燕.
引據
《左傳·桓公五年》
分類:周公世家
瑪格麗特一世
瑪格麗特一世，瓦爾德馬四世幼女也. 一三五三年生於丹麥沃丁堡.
一三七五年，瓦爾德馬崩，無子. 相舉瑪格麗特之子奧拉夫嗣位，年五歲. 新王幼，瑪格麗特以母居攝，與議會共秉政事.
一三八零年哈康崩，奧拉夫嗣立，瑪格麗特仍假王行事. 一三八七年奧拉夫崩，時丹麥行選王嗣位之法. 越七日不得，乃舉瑪格麗特以太后攝王位. 挪威則以世襲，亦未立嗣君. 一三八八年二月，挪威亦同丹麥例.
瑞典既平，瑪格麗特立女兄之孫埃里克為儲君. 埃里克幼，瑪格麗特仍為假王. 同年挪威議會迎埃里克為新君. 一三九六年，餘二國議會皆認埃里克為儲.
一三九七年，埃里克於瑞典卡爾瑪即位為三國之王，三國議會約共擁一王，而各國法令仍奉行如舊. 史稱卡爾瑪同盟，而瑪格麗特仍執國政.
後丹麥南圖石勒蘇益格，一四一二年十月，瑪格麗特偕埃里克幸弗倫斯堡，欲得土商之附. 同年石勒蘇益格大疫，瑪格麗特暴病，廿八日崩於舶上.
死歸丹麥，梓宮初置索勒大教堂，後移至羅斯基勒大教堂，以雪花石膏造像. 後槨為戰火所壞，一八六二年及一九一二年二度復修如故，今仍見. 大教堂，有三十八王之梓宮，餘三十七皆置旁室，獨瑪格麗特者置壇前，足見女王功業之鉅也.
拓撲學
拓撲學 ，亦曰位相學 ，幾何學引伸也，論物之形，毋視度量，故亦曰「橡膠幾何」.
拓撲學之心，拓撲空間也. 拓撲空間之研究，曰「點集拓撲」；加諸般條件，因以代數方法論之，曰「代數拓撲」；至若加諸般條件，因以分析方法論之，曰「微分拓撲」.
三角及方圓，咸二分平面，無限、有限各一，故以拓撲學觀之，此三物同形也. 符號若「日」、「８」、「呂」者，三分平面，無限一而有限二，故亦同形也. 由此可見，橡膠幾何之由也.
史
一七三六年，歐拉解七條橋問題，橋之長度位置，槪不理會，譽拓撲學之始. 然拓撲學一詞，始於一八四七年，意無視量度之幾何. 一八九八年，龐加萊究同構，為「代數拓撲」之始.
一九零六年，莫里斯·弗雷歇一統函數空間之研究，創度量空間. 一九一四年，豪斯多夫引入「拓撲」一詞，所修之拓撲空間，今曰豪斯多夫空間.
當世「拓撲空間」之定義，乃庫拉托夫斯基於一九二二年所定.
慶餘年
慶餘年，小說也，貓膩所作. 二〇一九年，改編為電視劇，孫皓為執導，王倦任為編劇.
分類:中華人民共和國電視劇
康托爾定理
康托爾定理云：「集之基數，小于其幕集. 」觀自然數，數甲小于二之甲次方也（「n<2^n」）.
觀乎自然數集，其幕集之基數同乎實數集. 康托爾得對角線證明法，知實數集不可數. 康氏取此法精粹，推而廣之，遂得證康托爾定理.
韓世忠
宋蔪忠武王韓世忠，字良臣，宋延安人. 風骨偉岸，目瞬如電. 早年鷙勇絕人，能騎生馬. 家貧無產業，嗜酒尚氣，不可繩檢.
康托爾定理
證
集甲之基數小于其幕集者，謂甲映射幕集，必非滿射也. （「」）
傅聰
傅聰，生上海書香門第之家，其父傅雷，學者焉. 喜音樂，昔年背井離鄉逐夢，一九六五年入英國籍，學有成焉，享譽四海，讚為鋼琴家. 二二年冬，傅聰染新冠，未幾卒於英國倫敦，年八十六. 分類:上海市列傳
韓世忠
年十八，以敢勇應募鄉州，隸赤籍. 崇寧四年，西夏騷動，郡調兵捍禦，世忠在遣中. 經略司上其功，疑有所增飾，止補一資. 從劉延慶築天降山砦，始補進義副尉，轉進勇副尉. 宣和二年，方臘反，世忠擣其穴，禽臘以出，轉承節郎，積功轉武節郎.
康托爾定理
證
今取甲映射幕集. 甲之元素非己象之屬者，聚以成一大集. 凡甲之物，或屬大集，或不然. 若然，則非己象之物，故己屬于大集去己象，可知大集異於己象；若非，則乃己象之物，故己屬于己象去大集，可知大集異於己象也. 是以甲物之象必異於大集，故映射非滿射也.
韓世忠
欽宗即位，從梁方平屯濬川，召對轉武節大夫. 總管司辟選鋒軍統制，以功遷左武大夫、果州團練使. 詔入朝，授正任單州團練使，屯滹沱河. 時真定失守，世忠知王淵守趙，遂亟往. 金人遁. 遷嘉州防禦使，還大名，趙野辟為前軍統制. 時康王如濟州，世忠領所部勸進.
康托爾定理
證
（以數式示之如下︰「. .
.
；
」）
周召共和
周召共和，周|西周末，厲王暴，國人不堪，暴動逐王. 王走於彘. 《史記·周本紀》作召穆公虎、周定公行政，號曰共和. 共和十四年，厲王死於彘. 太子靜長於召公家，二相乃共立之為王，是為宣王. 汲塚書、清華簡以共伯和攝行天子政.
韓世忠
世忠力陳和議之非，章十數上，慷慨激切. 九年，授少師. 十年，金人敗盟，世忠圍淮陽，金人來救，敗之. 進太保，封英國公，兼河北諸路招討使. 十一年，秦檜收三大將權，拜樞密使. 世忠抗疏言檜誤國，繼上表乞骸. 罷為醴泉觀使、奉朝請，進封福國公. 十二年，改潭國公. 十三年，封咸安郡王. 十七年，改鎮南、武安、寧國節度使. 二十一年薨，進拜太師，追封通義郡王，墓在湖州府烏程縣青山. 孝宗朝，追封蘄王，諡忠武，配饗高宗廟庭.
二月廿九
《二月廿九》，香港電視劇也. 吳海昕、徐天佑、劉俊謙主演. 述穿越時空之事.
糟糠之妻俱樂部
《糟糠之妻俱樂部》，韓劇，首爾放送所製. 金慧渲、吳賢慶、孫賢周、吳大奎、安內相、李俊赫、李尚禹、劉荷娜、金海淑、金熙貞、李美英、韓振熙主演.
分類:首爾放送週末特別計畫劇
船舶
船舶，船之泛稱也. 有所載人者行乎水皆此所類. 隨所載物而稱呼有別. 供客遊者曰客船；與兵士者曰艦；食貨之用者曰商船、賈舶； 復隨大小，大者曰舶；小者曰舴艋、曰扁舟、曰舨、曰艖、曰艓者也. 由是知，夫船者，古所分屬甚繁.
傅高義
傅高義者，美利堅俄亥俄州人，生一九三〇年，攻讀哈佛大學，有志於社會學，繼費正清衣缽，探究東亞文化，精通中日文，慕中華文化，研中國歷史，號曰“中國先生”，撰《鄧小平傳》，十年方成. 先生晚年，常感中美多隙，奔走相勸，當理性平衡，重交流合作，以期中美友好，复造東亞繁榮，可謂鞠躬盡瘁矣. 二〇年冬，卒於美國馬薩諸塞州，年九十. 分類:俄亥俄州列傳
公曆六月三十日
公曆六月三十日，六月之晦，公曆之一百八十一日也（閏年之一百八十二日），距歲暮餘一百八十四日.
覺敏友
覺敏友者，緬甸作家也. 一九六九年誕撣邦. 二〇二二年七月廿五，緬軍處決之，蓋反敏昂萊之兵變也.
分類:撣邦列傳
魯公伯禽
魯公伯禽，生卒年不詳，姬姓，諱禽，伯乃其排行，尊稱禽父. 周文王之孫，周公之長子，武王之從子，周|西周時魯君.
封魯
周武王崩，子成王立. 時周公封魯，以成王幼沖而嗣位，於是旦遂留鎬而輔成王，而遣長子伯禽代之. 成王則命將奄國與「殷民六族」賜伯禽，並送其册寶儀仗也.
伯禽將行，周公戒伯禽曰：「我乃文王之子、武王之弟、今王之叔，吾於天下亦不為之賤. 然我一沐三捉發，一飯三吐食，起以待士，猶恐失天下之賢人. 子之魯後，慎無以國而驕人也. 」
政績緩慢
初齊太公封於齊，太公受封方五月，遂向旦報其政. 周公旦曰：「何其速？」太公曰：「吾簡其君臣之禮，順故俗行. 」
當周公聞伯禽言報政遲者，乃歎曰：「嗟乎，魯後世將北而事齊！政不簡不易，百姓則不親；政平易近民，民必附之. 」
為政
伯禽固以禮治，立四十六年，魯之興也. 其地北至泰山，南至徐淮，東至黃海，西抵陽谷間，為周東之一大邦，並有「禮義之邦」之美譽也.
祖
周文王
父
周公旦
引據
《史記·卷三十三·魯周公世家第三》
建興 (後燕)
建興為十六國後燕之時成武帝慕容垂之年號. 始於公元三八六年二月，止於三九六年四月，凡十一年.
二〇二〇年貝魯特大爆炸
黎巴嫩，戰亂頻發，中東苦難之國也. 八月，都貝魯特港口發爆炸，威力甚大，天晃地搖，幾類地震，衝擊方圓數十里，觸者皆毀，民傷亡三千餘，死者枕藉，有二百二十人.
高雄
高雄者，可指：
初詣
初詣，年初參拜神社、寺院之謂. 初詣之人，感恩舊歲蒙澤，祈願新年平安. 又云初參.
分類:習俗
彭德懷
彭德懷，湖南湘潭烏石寨人也. 為毛澤東同邑鄉黨，兩家相距五十里. 德懷生於光緒二十六年戊戌秋月，兄弟四人，公居長. 家貧，幼年入黌門兩載，略知書. 八歲母亡失學，父病在床，尚有年邁之祖母，待哺之幼弟. 母亡未及半歲，季弟餓斃. 家中薄產典盡，惟餘棲身茅屋兩間. 十歲，攜仲弟隨祖母乞食於四鄰.
德懷伯祖父曾入洪楊軍，事敗遁於鄉，嘗語故事於德懷，德懷始慕洪楊之舉. 湘中多煤，德懷十三歲入煤窯為礦工. 歲末窯主逃竄，德懷一年所勞，僅得米四升. 年十五，湘中大旱，遍地饑饉，德懷參與饑民鬧糶，湘語為“吃大戶”，有司追索，避禍於湘陰，充圍湖之堤工. 清室傾亡，民國肇始，各地軍爭不已. 民國五年入湘軍，初為二等兵. 德懷剛猛驍勇，陣前不避矢石，上司器重之. 民國十年，為百夫長，遣人誅殺堤工局長區盛欽，報當年堤工被役之恨也. 被拘欲押入省垣正軍法，於途逃脫，次歲入粵軍，是年8月，入湖南陸軍講武堂. 畢業後返舊部，時北伐軍興，識南縣段德昌，過從甚密. 民國十七年，累功遷至千夫長.
卒旅之間，德懷感華夏瓜分豆剖之禍，黎民水深火熱之苦，生救國濟民之志.
十六年四月，國共黨爭起，盟約毀棄，蔣中正四月捕殺共黨人士於滬上，五月，許克祥效中正之法於三湘. 八月，周恩來、朱德、賀龍、劉伯承舉事於洪州，史稱“南昌起義”，事敗諸公遁亡，惟朱公將兵轉戰於湘粵贛. 九月，太祖於湘贛邊境斬蛇起事，號工農紅軍，後入井岡山寄食於匪首王佐、袁文才，未幾朱德率部來歸.
時德懷駐節平江，有從龍之意，於十七年七月二十二日同滕公代遠起事，臘月入井岡，自此，為太祖肱股，任其驅使.
十八年，太祖揮師東進，開閩境千里，史稱“中央根據地”，留德懷與王佐登守井岡. 公轉戰贛粵，任紅五軍軍長，時土著贛籍人士與湘人紛爭，公誘殺王、袁，實陰承太祖之命也，太祖聞之，驚曰：“錯殺、錯殺. ”
十九年夏率六千軍士，返攻桑梓，陷岳州，三入平江，直驅長沙. 遭遇悍敵何健部，敗績棄城而走. 八月，任一方面軍副總指揮. 歲末至來年春，揮師大戰蔣公之國軍於贛，俘參將張輝瓚，太祖賦詩記之：“齊聲喚，前頭捉了張輝瓚. ”
二十年，率三軍團克會昌城，任黨軍軍委副帥，始入中樞.
二十一年將兵攻贛州城未果.
二十二年初，殲國軍周士達部，七月，任東方軍司令，東征入閩. 連克泉上、朋口、連城.
二十三年，蔣公五次圍剿共軍，時太祖賦閒，不問軍事，大權旁落於俄地歸客王明、秦邦憲主人之手，俄酋特使德意志人李德實操虎符. 紅軍一敗再敗，公斥之李德曰：“崽賣爺田不心痛. ”十月，強敵當前，公等率部西走，國史曰“長征”. 是歲冬，強渡湘江，精銳喪失殆盡.
二十四年一月，率部陷黔北重鎮遵義，共黨諸首領謀前路於此，會上，德懷等人怒斥俄地之“海龜”，力主太祖主事. 自此，太祖重握權柄. 後公兩奪婁山關，再入遵義城，四渡赤水，鋒逼昆明，雲貴為之震動. 四渡赤水之役，實乃太祖廟算，德懷踐行之，時林莊公彪不解太祖之意，視行軍詭秘為“弓背路”，徒耗將士之力而已，上書求太祖交兵符於德懷，太祖斥之為“娃娃”，此議未果，然殃及德懷，太祖對公心存芥蒂.
六月，贛地中央紅軍會張國燾部於懋功. 中央紅軍遠師疲憊，萬里求食；國燾部據西川富饒之地，擁將士十萬，輕太祖，欲取而代之. 時兩軍混編，國燾居左，太祖率公居右. 野史曰國燾緻密電於右軍所屬部將昌浩，令其度時解決太祖. 太祖聞之，驚恐莫名，連夜拔寨北走，令德懷為前驅，公冒死力戰，破臘子口，太祖方敢解甲進食，蓋因遠國燾之追擊也. 太祖嘉德懷之功，賜其詩曰：“何人橫刀立馬，惟我彭大將軍. ”是歲末，入秦，據苦寒之地延安，任一方面軍統帥，此軍乃北征後僅存之勁旅.
二十五年，率部東渡黃河，討晉，後旋回陝北，又北征，與馬鴻賓部大戰，取曲子鎮、阜城、環縣、洪德城、七營等，扼南北大道，延安周邊廓清. 十一月，與蔣公中正虎將胡宗南部戰於山城堡，殲敵五千，國軍犯延安之勢頓減.
二十六年七月，倭寇犯我幽州，史稱“盧溝橋事變”. 且意欲驅馬南下，亡國在即，華夏抗倭之民意日漸高漲，國府首腦蔣公中正舍“安內”之策，與共黨重修舊盟，此乃國共二次合作. 共軍所屬部咸歸青天白日旗下，尊中正為領袖，整編為國軍第八路軍，公任八路軍副帥，輔佐鎮國公德. 然德實乃名望所至，征伐之事，多為德懷等人當之.
遼世宗
世宗孝和莊憲皇帝，諱阮，小字兀欲. 遼皇帝也. 讓國皇帝長子，母柔貞皇后蕭氏. 帝儀觀豐偉，內寬外嚴，善騎射，樂施予，人望歸之. 太宗愛之如子. 會同九年，從伐晉.
彭德懷
二十七年，命賀龍部入冀.
遼世宗
大同元年春二月，封永康王.
伽羅華
伽羅華，法蘭西波格拉萊人也，一八一一年十月廿五日生.
彭德懷
二十八年，於晉中陽城與閻氏內爭.
遼世宗
夏四月丁丑，太宗崩於欒城. 戊寅，梓宮次鎮陽，即皇帝位於柩前. 甲申，次定州，命天德、朔古、解裏等護梓宮先赴上京. 太后聞帝即位，遣太弟李胡率兵拒之.
伽羅華
年十六，考巴黎理工大學，昔敗.
彭德懷
二十九年，自八月始，揮師三十餘萬，沿正太、同蒲、平漢路強攻倭寇，殲敵三萬餘人，是役參戰逾百團，稱“百團大戰”. 此乃德懷之功，亦為德懷之罪. 中正於陪都渝州聞訊驚呼：初二萬襤褸羸弱之師入陝，逾三年乃有雄師數十萬挫倭寇之鋒於晉冀，如此奈何，如此奈何？蔣公就此深察太祖逐鹿中原之志. 後人非公曰：囿於民族抗戰之小義，昧於黨爭天下之大利，逞一時之勇，揚一時之威，得一時之勝，然白己軍力於天下，遭人妒之防之. 後國府斷共軍糧草，兩黨暗爭不斷. 此後，德懷不復在抗倭前沿矣.
遼世宗
六月甲寅朔，次南京，五院夷離堇安端、詳穩劉哥遣人馳報，請為前鋒；至泰德泉，遇李胡軍，戰敗之. 上遣郎君勤德等詣兩軍諭解.
伽羅華
年十八，證高次方程無以簡解，獻法國科學院，審者柯西拒之. 或云柯西丟失其文，莫知其實也. 俄而其父自盡. 復考巴黎理工大學，再敗，遂業高等師範學院.
次年，與數學競賽，復獻高次方程無以簡解之文于傳利葉. 昔傳利葉病歿，且復失其文.
遼世宗
秋閏七月，次潢河，太后、李胡整兵拒於橫渡，相持數日. 用屋質之謀，各罷兵趨上京. 既而聞太后、李胡復有異謀，遷於祖州. 誅司徒劃設及楚補裏.
八月壬午朔，尊母蕭氏為皇太后，以太后族剌只撒古魯為國舅帳，立詳穩以總焉. 以崇德宮戶分賜翼戴功臣，及北院大王窪、南院大王吼各五十，安摶、楚補各百. 的魯、鐵剌子孫先以非罪籍沒者歸之. 癸未，始置北院樞密使，以安摶為之.
彭德懷
三十四年，入中央委員會. 秋八月，倭寇降，國府還都金陵. 兩黨各懷心思，欲爭天下.
耳機
耳機，放音之器也，置於耳也. 收媒體播放器之電脈，響聲於耳側放音之器. 多接播放器以插頭也. 此機可去雜音，獨享佳音而不擾眾也.
遼世宗
九月壬子朔，葬嗣聖皇帝於懷陵. 丁卯，行柴冊禮，群臣上尊號曰天授皇帝. 大赦，改大同元年為天祿元年. 追謚皇考曰讓國皇帝. 以安端主東丹國，封明王，察割為泰寧王，劉哥為惕隱，高勛為南院樞密使.
紫式部
紫式部，日本平安間才女，中古三十六歌仙之一. 元氏藤原，名既不攷，爲中宮藤原彰子女侍，以其兄嘗除式部丞，故而相稱. 曩著《源氏物語》、《紫式部日記》，廣相流傳，遺澤至今.
耳機
入耳
入耳者，置於耳內也，貌近耳塞，善擋外音.
彭德懷
三十六年，國軍犯延安，欲做擒首之舉，太祖率中樞與之斡旋，後入冀西平山. 留德懷堅守龍興之聖地，任西北防禦使. 五戰皆捷：青化砭殲敵兩千九百餘人，俘協統李紀云；羊馬河之役，殲敵四千七百餘人；蟋龍鎮之戰，殲敵協統李昆崗以下六千七百餘人；沙家店之役，殲敵六千餘人，延（延長、延川）、清（澗）戰役，殲敵八餘人，俘敵中將廖昂. 後有儒士杜氏鵬程，著《保衛延安》頌之，罹禍.
遼世宗
二年春正月，天德、蕭翰、劉哥、盆都等謀反. 誅天德，杖蕭翰，遷劉哥於邊，罰盆都使轄戛斯國. 漢主劉知遠殂，子承祐立.
耳機
頭戴
箍之於頭，置放聲於罩於耳邊也.
紫式部
分類:平安列傳
魏書
《魏書》北齊魏收撰，一百三十卷. 本名後魏書，後但稱魏書. 宋時已亡二十九篇，劉恕、范祖禹以他書補之，今凡一百十四卷，十二紀，九十二列傳，十志. 收性輕薄，所著以意為好惡，故有穢史之稱. 但其書實頗詳贍，李延壽修北史，每據收書. 十志條貫井然，其中釋老、官氏兩志尤為創舉.
遼世宗
夏四月庚辰朔，南唐遣李朗、王祚來慰且賀，兼奉蠟丸書，議攻漢.
伽羅華
翌年，七月革命始，伽氏同於共和，校長遂勒退之. 已而再囚，自殺未遂.
遼世宗
秋七月壬申，皇子賢生.
吳哥窟
縮圖 吳哥窟者，處柬埔寨暹粒省，高棉古蹟也. 蘇利耶跋摩二世始建之，至闍耶跋摩七世完工. 分類:吳哥書
伽羅華
一八三二年三月，單戀一女，終無果. 五月三十日，決戰軍官，知其由，亡，年廿一.
昆吾山
昆吾者，濟山之屬也. 在陽山西二百里，其上多銅|赤銅.
伽羅華
其數學文章盡歸友齊瓦利爾. 越十年，傳劉維爾，劉氏刊文于《純粹與應用數學雜誌》，伽羅華理論遂名世.
伽氏壽雖不永，才頌千古. 所用之法，奠當世群論之基. 傳世功績有三︰一為五次以上方程無以簡解之證；二為高斯猜想之證，即尺規作圖作正邊形，而邊數為質數者，則必二之二幕次乘方加一（p=2^{2^k}+1），反之亦然. ；三為古希臘三大作圖問題之二之證，即「任意三等分角不可」，「倍立方不可」.
遼世宗
冬十月壬午，南京留守魏王趙延壽薨，以中臺省右相牒哷葛為南京留守，封燕王.
耳機
康健之效
若素響大聲，或可傷身. 損聽力而壞神經，或震激細胞而卒矣. 街上用之，亦使人專於樂而略外音，易生險象.
彭德懷
三十七年二、三月間，宜川、瓦子街戰役，殲敵二點九萬餘人，斃敵總兵、參將. 四月，克寶雞等十四縣，殲敵兩萬.
是年十月，太祖入幽州，复北京之名，祭天、告廟，於承天門就九五之位，國號為“共和國”，改元“共和”，建諸司百官，時蔣公中正遷鼎於台島. 公尚在西土肅清殘流，遙領樞密院副帥（軍委副主席）.